Posted on 5 Σεπτεμβρίου 2016 από RITORNO 2015 in WORLD CUP 2018 // 0 Comments\nΟ Σίμος Χωραφόπουλος μας ξεναγεί στο Γιβραλτάρ. Μας γνωρίζει την χώρα των…πιθήκων, τις Λονδρέζικες συνήθειες των κατοίκων και την εθνική ομάδα της χώρας που εσχάτως μπήκε στον ποδοσφαιρικό χάρτη!\nΣημαιάκια, κόκκινοι τηλεφωνικοί θάλαμοι, Fish and chips, μπαράκια και πίθηκοι, πολύ πίθηκοι. Κάντε μία βόλτα στον κεντρικό δρόμο του Γιβραλτάρ, οδηγώντας σαν όλες τις χώρες (δεξιά και ας είναι υπό Βρετανική κηδεμονία) και θα νομίσετε ότι βρισκόσαστε στο Λονδίνο. Βέβαια υπάρχει μία αξεπέραστη διαφορά ανάμεσα στις δύο πόλεις. Η απόσταση που είναι, περίπου, 2. 500 χιλιόμετρα.\nΤο Γιβραλτάρ (με πληθυσμό μόνον 30. 000 κατοίκων) κυβερνάται από τη Βρετανία, αλλά επισυνάπτεται στην Ισπανία. Είναι αποφασισμένο να πατήσει γερά και με τα δύο πόδια στο παγκόσμιο ποδοσφαιρικό στερέωμα. Έκανε την αρχή (αποτυχημένη) με το Ευρωπαϊκό πρωτάθλημα και τώρα του δίνεται η ευκαιρία για κάτι καλύτερο στο Παγκόσμιο. Μικρότερο απ’ τον Άγιο Μαρίνο και για επιλογές ένα σύνολο 600 ποδοσφαιριστών.\nΗ ιστορία ανεξαρτησίας του είναι λίγο –πολύ γνωστή. Ακριβώς δύο χρόνια πριν η εθνική του ομάδα έπαιξε τον πρώτο επίσημο αγώνα της (εναντίον της Πολωνίας για το Ευρωπαϊκό πρωτάθλημα) στην 91 χρόνων ιστορία του. Διαθέτει μόλις 22 συλλόγους. Η πρώτη κατηγορία έχει οκτώ, ενώ η δεύτερη δώδεκα. Η Λίνκολν Ρεντ Ιμπς (νίκησε τη Σέλτικ εφέτος στο πρώτο σκέλος των προκριματικών του Τσάμπιονς Λιγκ) είναι η ισόβια πρωταθλήτρια με 22 τρόπαια, εκ των οποίων τα 14 συνεχόμενα.\nΤα κανόνια του Ναβαρόνε στο Γιβραλτάρ\nΤο 1999 έκανε την πρώτη απόπειρα για να γίνει μέλος της ΟΥΕΦΑ. Άγριες διαμαρτυρίες από την πλευρά της Ισπανίας, για πολιτικούς λόγους, απέρριψαν την αίτηση. Η Ισπανία του έδειξε ξανά τα δόντια της το 2007, όταν επεχείρησε εκ νέου. Μάλιστα απείλησε την ΟΥΕΦΑ, πως θ’ αποσυρθεί απ’ όλες τις ποδοσφαιρικές διοργανώσεις αν εγκρίνει το αίτημά του.\nΤο Γιβραλτάρ προσέφυγε στο Ανώτατο δικαστήριο αθλητισμού για να δικαιωθεί και με έφεση το 2011 τα κατάφερε. Προσωρινά απέκτησαν δικαιώματα οι εθνικές Κ-17 και Κ-19 κι απ’ το Μάιο του 2013 αυτή των ανδρών (στην ψηφοφορία που έγινε οι μόνες χώρες που αντέδρασαν ήταν η Ισπανία κι η Λευκορωσία). Η τύχη έφερε στον όμιλό μας τη νέα εθνική ομάδα, η οποία πραγματοποιεί το ντεμπούτο της για το μουντιάλ της Ρωσίας απέναντί μας.\nΑπό ποιους παίκτες αποτελείται το Γιβραλτάρ; «Κουμάντο» στην ομάδα κάνουν τρία αδέλφια, δύο αστυνομικοί, ένας πυροσβέστης, ένας τελωνειακός υπάλληλος, ένας διαχειριστής και μόνο δύο επαγγελματίες ποδοσφαιριστές.\nΤζόζεφ Τσιπολίνα: (29 χρονών, ρέκορντμαν συμμετοχών(19). Λίνκολν ΡΙ. Αριστερός ακραίος μπακ ή κυνηγός. Οσάκις δεν απασχολείται με διαχειριστικά θέματα παίζει ημιεπαγγελματικά ποδόσφαιρο).\nΡόι Τσιπολίνα: (33 χρονών, αρχηγός, 18 κι ένα γκολ. Λίνκολν ΡΙ. Τελωνειακός υπάλληλος για μία δεκαετία, γεννημένος στο Βόρειο Λονδίνο. Βασικός κεντρικός αμυντικός).\nΛίαμ Γουόκερ: (28, 18, μέσος της Γιουρόπα. Μέσω του Γιόσι Μπεναγιούν βρέθηκε στην ισραηλινή Μπνέι Γιεχούντα το 2014. Για ένα χρόνο 2012-2013 έπαιξε στην Πόρτσμουθ. Επαγγελματίας ποδοσφαιριστής).\nΚάιλ Κασιάρο: (29, 17, 1, Λινκολν ΡΙ. Ακραίος ή κεντρικός κυνηγός. Ο μικρότερος απ’ τους τρεις αδελφούς).\nΡάιαν Κασιάρο: (34, 17, Λίνκολν ΡΙ. Ο αστυνομικός. Επιδέξιος για την άμυνα ή το κέντρο).\nΛι Κασιάρο: (35, 10,1, Λινκολν ΡΙ. Επιθετικός. Ο έτερος αστυνομικός. Αθλητική προσωπικότητα του 2012).\nΤζόρνταν Πέρες: (30, 15, Σεντ Τζόζεφ, Τερματοφύλακας. Πότε διεθνής ποδοσφαιριστής και πότε πυροσβέστης).\nΣκοτ Γουάιζμαν: (31,8, Σκάνθορπ. Δεξιός μπακ. Επαγγελματίας ποδοσφαιριστής με μακρόχρονη θητεία στ’ αγγλικά γήπεδα. Λόγω μητέρας φόρεσε τη φανέλα της εθνικής ομάδας).\nΚυρίως αυτές είναι οι μορφές των αντιπάλων μας, τους οποίους προπονεί ο 62χρονος Τζεφ Γουντ, παλιότερα τερματοφύλακας αγγλικών ομάδων, αλλά και τεχνικός.


Αθλούπολη η Φλώρινα - News Quake\nΑρχική Ελλάδα Αθλούπολη η Φλώρινα\nΜε στόχο να κάνει προσιτή την άθληση σε όλους τους κατοίκους της πόλης και να βελτιώσει την ποιότητα ζωής, ο δήμος Φλώρινας προχώρησε στην τοποθέτηση τραπεζιών διαφόρων αθλημάτων και οργάνων γυμναστικής στο Νέο Δημοτικό Πάρκο.\n• Δύο (2) τραπέζια teqball\n• Δύο (2) τραπέζια επιτραπέζιας αντισφαίρισης\n• Δύο (2) φιλέ ποδοβόλεϊ\n• Όργανα καλλισθενικής γυμναστικής\nΤις επόμενες μέρες θα τοποθετηθούν και τέσσερις (4) τραπεζοπάγκοι για σκάκι.\nΌλα τα παραπάνω, μαζί με τα όργανα γυμναστικής και τα γήπεδα που ήδη υπήρχαν, δημιουργούν έναν χώρο υπαίθριας άθλησης στην «καρδιά» της πόλης, ο οποίος είναι στη διάθεση όλων των πολιτών, όλων των ηλικιακών ομάδων, προσφέροντας τους ψυχαγωγία και δωρεάν άθληση.\nΣτο σημείο βρέθηκε ο Δήμαρχος Φλώρινας κ. Βασίλης Γιαννάκης, προκειμένου να δει από κοντά την ολοκλήρωση των απαιτούμενων εργασιών, καλώντας όλους τους δημότες να αξιοποιήσουν το χώρο, αλλά και να δείξουν τον απαιτούμενο σεβασμό ώστε όλος ο εξοπλισμός να διατηρηθεί σε καλή κατάσταση.\nΗ «αθλούπολη» της Φλώρινας θα ολοκληρώνονταν κατά την άποψη μας αν αποκτούσε και σκέπαστρο ώστε τις κρύες ημέρες και νύχτες της Φλώρινας να υπήρχε η δυνατότητα άθλησης. Και όπως καλά γνωρίζουμε στη Φλώρινα «συστήνεται» κάθε χρόνο πρώτος ο χειμώνας και οι χιονοπτώσεις.\nΕκτός αν προνοήσει ο δήμαρχος και για κάποιο γήπεδο ice hockey εκεί.\nΣτη Φλώρινα πάλι, μια εξαιρετική ιδέα έγινε πράξη με την χορηγία μάλιστα του Προέδρου της Κοινότητας Φλώρινας κ. Κωνσταντίνου Ρόζα. Πιο συγκεκριμένα ο δήμος προχώρησε στην τοποθέτηση τριών μεταλλικών κατασκευών (stands) συγκέντρωσης πλαστικών καπακιών, σε σχήμα καρδιάς.\nΣτόχος είναι να συγκεντρωθεί όσο το δυνατόν μεγαλύτερος αριθμός καπακιών, τόσο για λόγους προώθησης της ιδέας της ανακύκλωσης, όσο κυρίως για να διατεθούν μελλοντικά για την προμήθεια αναπηρικών αμαξιδίων.\nΤα σημεία στα οποία βρίσκονται οι κατασκευές είναι η πλατεία Γ. Μόδη, το Νέο Πάρκο και η είσοδος του Ζωολογικού Κήπου.\nΠροηγούμενο άρθροΓουέιν Ρούνεϊ: Διέρρευσαν φωτογραφίες από τις κολασμένες νύχτες του με ημίγυμνες καλλονές –Ήταν λιπόθυμος από το ποτό\nΕπόμενο άρθρο«Τουρισμός για Όλους»: Ανοίγει σήμερα Δευτέρα η διαδικασία των ενστάσεων\nΙνδονησία – Ηγέτης τζιχαντιστικής οργάνωσης σκοτώθηκε σε ανταλλαγή πυρών με την...\nΚρήτη – Συνελήφθη υπεύθυνος για συναυλία – Κλείνει κατάστημα για μια...\nΟλονύκτια μάχη με τις φλόγες στη Μεταμόρφωση – Συναγερμός για τις...


Με 10.000 ευρώ θα συμμετάσχει το ΕΒΕ στον στολισμό της Καρδίτσας\tΚύριο\nΤη δική του συνδρομή στον στολισμό της Καρδίτσας θα έχει το Επιμελητήριο, απαντώντας θετικά σε σχετικό αίτημα του Δήμου.\nΣτην συνεδρίαση με τηλεδιάσκεψη του Δ.Σ. του ΕΒΕ την Πέμπτη, ο πρόεδρος κ. Κώστας Ζυγογιάννης μετέφερε την πρόταση από πλευράς Δ. Καρδίτσας να αναλάβει το ΕΒΕ τον στολισμό του κεντρικού πεζοδρόμου. Έργο που μαζί με την αγορά των λαμπιονιών υπολογίζεται ότι θα κοστίσει περίπου 20.000 ευρώ.\nΗ πρόταση από πλευράς του κ. Ζυγογιάννη προς το Σώμα ήταν να αναλάβει το Επιμελητήριο ένα τμήμα του κεντρικού πεζοδρόμου καλύπτοντας κόστος 10.000 ευρώ, με την υποσημείωση ότι τα υλικά που θα αγοραστούν και θα χρησιμοποιηθούν θα μείνουν στη συνέχεια στο Επιμελητήριο.\nΕπίσης, θα πρέπει να αναφέρουμε και το γεγονός ότι ο πρόεδρος του Επιμελητηρίου μίλησε και για την μείωση των τελών των Επιχειρήσεων, ως μία θετική κίνηση από τον Δήμο που «επιβάλει» να σταθεί θετικά και το Επιμελητήριο απέναντι στο αίτημα.\nΜε την πρόταση του κ. Ζυγογιάννη συμφώνησαν και όσοι εκ των συμβούλων πήραν το λόγο επισημαίνοντας ότι η Καρδίτσα πρέπει να στολιστεί, ακόμα και να μην ανοίξουν όλα τα μαγαζιά, για να αποκτήσει ο κόσμος ψυχολογία και να χαρεί όσο είναι δυνατόν τις γιορτές.\nΑνάμεσα σε αυτούς οι κ.κ. Ψαρρής, Παπαδόπουλος, Λαμπρόπουλος, Παπαδημητρίου, Στετργιούλης, Παπουτσής, Εκίζογλου και Ντενίσης.\nΝα σημειώσουμε ότι το θέμα ήρθε προς συζήτηση στα διάφορα και δεν μπορούσε να ληφθεί απόφαση, κάτι που αναμένεται να συμβεί τις επόμενες ημέρες σε μία έκτακτη συνεδρίαση, έστω και δια περιφοράς.


«Η πλατεία είναι γεμάτη με το νόημα που είχε κάτι απ’ τις φωτιές». Ο λαός στο προσκήνιο, τα μνημόνια παρελθόν\nΠλημμύρισε ξανά η πλατεία Συντάγματος από μέγα πλήθος δεκάδων χιλιάδων πολιτών, με μέγα πάθος και αγωνιστικά μηνύματα ανατροπής, ελπίδας και προοπτικής.\nΗ πλατεία πλημμύρισε και από τους ήχους της λαϊκής ορχήστρας «Μίκης Θεοδωράκης», η οποία τραγούδησε, αναδύοντας μνήμες και κυρίως αναδείχνοντας ένα καινούργιο μέλλον.\nΗ ενωτική μεγαλειώδης λαϊκή και νεολαιίστικη παρουσία στο Σύνταγμα είναι η αφετηρία μιας νέας ανάτασης και με νέους όρους του λαϊκού κινήματος.\nΤο 4ο μνημόνιο μπορεί, ίσως, να ψηφισθεί πραξικοπηματικά και αντισυνταγματικά από την ένοχη και συνένοχη Βουλή, αλλά θα μείνει στα χαρτιά από το νέο κίνημα που αρχίζει να θεριεύει.\nΗ κυβέρνηση του παραΣυντάγματος και του θεσμικού παρακράτους, έντρομη από την κοσμοπλημμύρα του Συντάγματος και τον κόσμο που διαρκώς συνέρεε, έδωσε εντολή, δι’ ασήμαντον αφορμήν, να ρίξουν δακρυγόνα στο πλήθος με σκοπό την διάλυσή του. ...\nΣτον μνημονιακό κατήφορο προστίθεται και ο ωμός αστυνομικός αυταρχισμός και ο χημικός πόλεμος.\nΗ κυβέρνηση τελειώνει!\nΣτο Σύνταγμα έδωσαν το παρόν όλες οι δυνάμεις της Αριστεράς.\nΣτο μεγάλο αγωνιστικό μπλοκ της Λαϊκής Ενότητας, μπροστά στην εξέδρα της ορχήστρας, συμμετείχε ο Παν. Λαφαζάνης και όλα τα πρώτα στελέχη της ΛΑ.Ε.\nΟ Παν. Λαφαζάνης τόνισε ότι «η κυβέρνηση ΣΥΡΙΖΑ – ΑΝΕΛ δεν είναι μόνο κυβέρνηση δύο απάνθρωπων μνημονίων αλλά είναι και κυβέρνηση των ΜΑΤ και των δακρυγόνων. Κυβέρνηση θεσμικού παρακράτους και παρασυντάγματος. Είναι μια κυβέρνηση που τελειώνει και μαζί της πρέπει να τελειώνει όλος ο εφιάλτης του μνημονιακού μπλοκ.


Λατινική Αμερική: Πρώτα τους «χτύπησε» τυφώνας και μετά σεισμός - Newsbomb - Ειδησεις - News\nΚΟΣΜΟΣ 25/11/2016 11:33\nΝικαράγουα, Κόστα Ρίκα και Ελ Σαλβαδόρ δέχθηκαν σήμερα (25/11) σκληρά χτύπηματα από τον τυφώνα Ότο αλλά και τον Εγκέλαδο.\nΑδιευκρίνιστος -μέχρι στιγμής- αριθμός ανθρώπων έχει χάσει τη ζωή του από το πέρασμα του τυφώνα Ότο από τη Νικαράγουα και τη Κόστα Ρίκα, ο οποίος συνοδεύεται από ισχυρούς ανέμους και καταρρακτώδεις βροχές.\nΧιλιάδες άνθρωποι έχουν αναγκαστεί να εγκαταλείψουν τα σπίτι τους, πολλά από τα οποία έχουν υποστεί μεγάλες ζημιές.\nΌπως σημειώνει το Αθηναϊκό - Μακεδονικό Πρακτορείο Ειδήσεων, ο τυφώνας, η ένταση του οποίου μειώθηκε αφού έπληξε τη νοτιοανατολική ακτή της Νικαράγουας, υποβαθμίστηκε σε τροπική καταιγίδα σήμερα το πρωί από το Αμερικανικό Εθνικό Κέντρο Τυφώνων, όμως οι πλημμύρες συνεχίζονται και στις δύο χώρες.\nΣτην Κόστα Ρίκα ο πρόεδρος Λουίς Γκιγέρμο Σολίς δήλωσε αργά χθες το βράδυ, ότι υπάρχει ένας αδιευκρίνιστος αριθμός νεκρών, όμως πρόσθεσε ότι είναι πολύ νωρίς για να ξεκαθαρίσει πόσοι έχουν σκοτωθεί.\n«Λυπάμαι που σας πληροφορώ (…) ότι υπάρχουν άνθρωποι νεκροί και αγνοούμενοι», δήλωσε ο Σολίς στη διάρκεια συνέντευξης Τύπου.\nΟ Ότο έχει ήδη προκαλέσει τον θάνατο οκτώ ανθρώπων στον Παναμά, ενώ τρεις άνθρωποι αγνοούνται έπειτα από το ναυάγιο ενός πλοιαρίου, αλλά και ένας ακόμη το σπίτι του οποίου καταπλακώθηκε από λάσπη.\nΟι αρχές της Κόστα Ρίκα διευκρίνισαν ότι έλαβαν περίπου 900 αναφορές για συμβάντα όπως πτώσεις δέντρων ή καταρρεύσεις σκεπών.\nΟ κυκλώνας Ότο, ο όγδοος της εποχής, έφτασε στην πόλη Σαν Χουάν στη βόρεια Νικαράγουα ως τυφώνας κλίμακας 2 στην κλίμακα Saffir-Simpson.\nΛίγο μετά τον τυφώνα ένας σεισμός μεγέθους 7 βαθμών σημειώθηκε 149 χιλιόμετρα νοτιοδυτικά του Πουέρτο Τριούμφο στο Ελ Σαλβαδόρ, με εστιακό βάθος 10,3 χιλιόμετρα, σύμφωνα με το Γεωλογικό Ινστιτούτο των ΗΠΑ (USGS).\nΠρος το παρόν δεν υπάρχουν αναφορές για σοβαρές ζημιές από το «χτύπημα» του Εγκέλαδου, όμως οι τοπικές αρχές ζήτησαν από τους κατοίκους των παράκτιων περιοχών να απομακρυνθούν έως και ένα χιλιόμετρα από τις ακτές για τον φόβο να προκληθεί τσουνάμι.\nΠαράλληλα, ο πρόεδρος της Νικαράγουας Ντανιέλ Ορτέγα κήρυξε κατάσταση έκτακτης ανάγκης στη χώρα εξαιτίας του τυφώνα και του σεισμού, όπως δήλωσε η εκπρόσωπος και σύζυγός του Ροζάριο Μουρίγιο.\nΗ πολιτική προστασία της χώρας ανακοίνωσε ότι ο τυφώνας προκάλεσε ζημιές σε σπίτια, όμως μέχρι σήμερα το πρωί δεν υπήρχαν πληροφορίες για θύματα.\nBlack Friday: Φρενίτιδα και ουρές στα καταστήματα στις ΗΠΑ (pics)


Pensacola Victorian Bed and Breakfast από 95€. Bed & Breakfast σε Pensacola - KAYAK\n203 West Gregory Street, Pensacola, FL 32501, Ηνωμένες Πολιτείες\n+1 850 434 2818\nΣχετικά με την τοποθεσία Pensacola Victorian Bed and Breakfast\nΑυτό το κατάλυμα (Pensacola Victorian B&B, Pensacola) βρίσκεται στην καρδιά της πόλης, 15 λεπτά με τα πόδια από: Σένγκερ Θίατρ και Pensacola Civic Center (δημοτικό κλειστό στάδιο). Στις σημαντικές παροχές περιλαμβάνονται δωρεάν εφημερίδες στο λόμπι και μια βιβλιοθήκη. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Pensacola Victorian Bed and Breakfast\nΔιαθέσιμα δωμάτια στο Pensacola Victorian Bed and Breakfast\nQueen Rooms(84€ - 95€)\nStandard Rooms(95€ - 124€)\nDouble Rooms(102€ - 159€)\nΠαροχές στο Pensacola Victorian Bed and Breakfast\nΚριτικές για το Pensacola Victorian Bed and Breakfast\nΕξαιρετικόΒάσει 264 κριτικών από επαληθευμένους επισκέπτες\nΑνώνυμος, 10 Νοε 2015\nΠλεονεκτήματα:Η τοποθεσία και ο ιδιοκτήτης ήταν τόσο εξυπηρετικοί ώστε το ταξίδι μας στην περιοχή να είναι ευχάριστο. Οι λιχουδιές και το πρωινό ήταν επίσης τέλεια.\n203 West Gregory Street, Pensacola, FL 32501\nSaenger Theatre0.6 χλμ\nPensacola Opera0.7 χλμ\nHistoric Pensacola Village0.9 χλμ\nT.T. Wentworth Jr. Florida State Museum0.9 χλμ\nQuayside Art Gallery0.9 χλμ\nHawkshaw Lagoon Park0.9 χλμ\nPensacola Museum of Art0.9 χλμ\nPensacola Little Theatre1 χλμ\nOld Christ Church1 χλμ\nBlue Wahoos Stadium1.2 χλμ\nVeterans Memorial Park1.5 χλμ\nCrystal Ice Company Building2.2 χλμ\nPensacola Victorian Bed and Breakfast: Συχνές ερωτήσεις\nΠού βρίσκεται το Pensacola Victorian Bed and Breakfast;\nΤο Pensacola Victorian Bed and Breakfast βρίσκεται στη διεύθυνση 203 West Gregory Street, 0,7 χλμ. από το κέντρο της πόλης Pensacola. Το κοντινότερο αξιοθέατο στο Pensacola Victorian Bed and Breakfast είναι: Saenger Theatre.\nΠότε είναι το check-in και το check-out στο Pensacola Victorian Bed and Breakfast;\nΣτο Pensacola Victorian Bed and Breakfast, το check-in γίνεται στις 15:00 και το check-out στις 11:00.\nΠροσφέρει το Pensacola Victorian Bed and Breakfast δωρεάν Wi-Fi;\nΝαι, το Pensacola Victorian Bed and Breakfast προσφέρει δωρεάν Wi-Fi.\nΠροσφέρει το Pensacola Victorian Bed and Breakfast δωρεάν πάρκινγκ;\nΝαι, το Pensacola Victorian Bed and Breakfast προσφέρει δωρεάν πάρκινγκ.\nΠροσφέρει το Pensacola Victorian Bed and Breakfast δωρεάν μεταφορά αεροδρομίου;\nΌχι, το Pensacola Victorian Bed and Breakfast δεν προσφέρει δωρεάν μεταφορά αεροδρομίου.\nΠόσο απέχει το Pensacola Victorian Bed and Breakfast από το αεροδρόμιο;\nΤο Pensacola Victorian Bed and Breakfast απέχει 7,2 χλμ. από το Pensacola. Το Pensacola Victorian Bed and Breakfast απέχει 64,8 χλμ. από το Valparaiso Destin-Ft Walton Beach.\nΈχει πισίνα το Pensacola Victorian Bed and Breakfast;\nΌχι, το Pensacola Victorian Bed and Breakfast δεν έχει πισίνα.\nDowntown Historic 1 bedroom Apartment9.3 Εξαιρετικό (6 κριτικές)0,16 χλμΚουζινάκι, ταράτσα/βεράντα, με κλιματισμό+114€\nA Wright Street Place perfect for Weddings and Family Gatherings9.9 Εξαιρετικό (20 κριτικές)0,19 χλμ+445€\nDowntown Pensacola !!! 1/1 Spacious0,24 χλμWi-Fi, με κλιματισμό, Τηλεόραση+126€\nReus Retreat10 Εξαιρετικό (8 κριτικές)0,32 χλμΚουζίνα, με κλιματισμό, Πλυντήριο ρούχων+209€\n2% φθηνότεροHistoric Victorian Cottage in Downtown Pensacola9.2 Εξαιρετικό (15 κριτικές)0,34 χλμΚουζίνα, ταράτσα/βεράντα, με κλιματισμό+93€\nThe Artist Cottage & Johns Place0,38 χλμΚουζίνα, ταράτσα/βεράντα, Εξωτερικός χώρος φαγητού+108€\nSole Inn and Suites8.3 Εξαιρετικό (12 κριτικές)0,32 χλμWi-Fi, Καφετιέρα+113€\nNewly Built Modern Downtown Pensacola Cottage10 Εξαιρετικό (20 κριτικές)0,48 χλμΚουζίνα, wifi, ταράτσα/βεράντα+226€\nEntire Victorian Mansion in Downtown Pensacola10 Εξαιρετικό (1 κριτική)0,38 χλμΚουζίνα, ταράτσα/βεράντα, Βεράντα+284€\nHistoric 2 Bedroom Downtown Apartment10 Εξαιρετικό (8 κριτικές)0,35 χλμΚλιματισμός, Καφετιέρα+117€\nThe LA RUA HOUSE is located in one of the Top 10 Downtown's in America!10 Εξαιρετικό (6 κριτικές)0,39 χλμΚουζίνα, wifi, ταράτσα/βεράντα+293€\nΑναζητήστε εκπτώσεις για το Pensacola Victorian Bed and Breakfast σε Pensacola με την KAYAK. Αναζητήστε τη φθηνότερη προσφορά ξενοδοχείου για το Pensacola Victorian Bed and Breakfast σε Pensacola. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Pensacola Victorian Bed and Breakfast με την προσφορά που σας ταιριάζει καλύτερα. από 95€/βράδυ (οι πιο πρόσφατες τιμές για το ξενοδοχείο).


ΘΑΝΟΣ ΕΥΗ koukfamily: ΕΠΙΣΤΗΜΗ: Τι θα συνέβαινε στη Γη αν οι άνθρωποι σταματούσαν να πεθαίνουν;\nΟ Larry Page χρηματοδοτεί το πρόγραμμα Calico, με στόχο την καταπολέμηση της γήρανσης, όμως σύμφωνα με τους ειδικούς η νίκη επί των ασθενειών και του θανάτου δεν είναι σίγουρο πως θα είναι καλή ιδέα. (δείτε ΕΔΩ)\nΜε τέτοια τεράστια αύξηση του πληθυσμού θα είχε ως αποτελέσματα οι πλουτοπαραγωτικές πηγές του πλανήτη, η τροφή το νερό και οι πρώτες ύλες, ουσιαστικά να γίνουν σπάνια.\nΗ μεγάλη πρόκληση είναι να εξευρεθούν οι ανάλογοι πόροι, είτε όσον αφορά την αυξανόμενη ζήτηση σε τροφή, είτε όσον αφορά την εξεύρεση ορυκτών καυσίμων και εναλλακτικών πηγών ενέργειας που θα είναι απαραίτητες για τη συντήρηση αυτού του πληθυσμού. Οι καινούργιες τεχνολογίες είναι αρκετά υποσχόμενες στο θέμα εύρεσης διαχείρισης και εκμετάλλευσης των φυσικών πόρων που θα απαιτηθούν για τη συντήρηση του ανθρώπινου είδους.\nΌταν τη δεκαετία του ’60, με πληθυσμό 3 δις ανθρώπων, ακόμη και έγκριτοι επιστήμονες προειδοποιούσαν για την πιθανή έλλειψη πόρων στο προσεχές μέλλον, δεν θα μπορούσαν να φανταστούν πως σήμερα, όχι μόνο ο πληθυσμός έχει υπερδιπλασιαστεί, αλλά και οι σχετικοί πόροι βρίσκονται σε μεγαλύτερη αφθονία.


10 Travel things που μπορείς να κάνεις εν μέσω καραντίνας - Travel Vibe\nΌλες εμείς οι ελεύθερες και ταξιδιάρικες ψυχές βιώνουμε το χειρότερο εφιάλτη μας κλεισμένοι μέσα σε τέσσερις τοίχους αναπολώντας υπέροχες στιγμές περιπλάνησης, υπερατλαντικών πτήσεων, αναμονής σε σταθμούς τρένων και για να είμαστε πιο ρεαλιστές , πλέον ακόμα και εκείνη την εκδρομή μέχρι το χωριό μας .\nΜέχρι να φτάσει εκείνη η στιγμή που θα φτιάξουμε τη βαλίτσα μας για έναν νέο προορισμό και θα μπορούμε επιτέλους να κάνουμε άφοβα χειραψίες και αγκαλιές, να 10 πράγματα που μπορούμε να κάνουμε όλοι εμείς που αγαπάμε τα ταξίδια εν μέσω καραντίνας !\nΤακτοποίησε επιτέλους τις φωτογραφίες ή τα ταξιδιωτικά σου σουβενίρ. Ναι, μιλάω για τις εκατοντάδες σκόρπιες φωτό που βρίσκονται στον υπολογιστή σου, οι οποίες θα μπορούσαν να μπούν σε όμορφους φακέλους (μη βαριέσαι, σκέψου τι ωραίο φλασμπακ θα κάνεις) και όλα τα σουβενίρ που φέρνεις απο τα ταξίδια σου και αφήνεις απο εδώ και εκεί να αποκτήσουν επιτέλους νόημα. Μπορείς να δημιουργήσεις μια όμορφη ταξιδιωτική γωνία στο σπίτι σου, να μετατρέψεις ένα τοίχο σε φωτογραφικό άλμπουμ και πολλά ακόμα. Get creative!\nH παλιά πόλη της Μπρατισλάβα στη Σλοβακία\nΔιάβασε βιβλία σχετικά με ταξίδια και κάνε όνειρα για τον επόμενο προορισμό σου . Άν έχεις κάποιον συγκεκριμένο προορισμό στο μυαλό σου, κάνε μια έρευνα για να μάθεις τι ελληνικά αλλά και ξενόγλωσσα βιβλία μπορείς να παραγγείλεις ώστε να μπαίνεις στο πνεύμα σιγά σιγά. Ξεκίνα να το προγραμματίζεις. Δεν θα μείνουμε μέσα στο σπίτι για πάντα!\nΣτην Κοβεντάρειο Βιβλιοθήκη στην Κοζάνη\nΔοκίμασε να εντάξεις στη διατροφή σου, φαγητά απο άλλες χώρες. Διάλεξε συγκεκριμένες μέρες στις οποίες θα τρώς ινδικό, μεξικάνικο ή ό,τι άλλο τραβάει η όρεξη σου. Παρακολούθησε βίντεο και δοκίμασε να ετοιμάσεις πιάτα απο μακρινές χώρες. Θα διασκεδάσεις, θα μάθεις ενδιαφέρουσες πληροφορίες και φυσικά θα δοκιμάσεις νέες γεύσεις, χωρίς να απομακρυνθείς απο τη κουζίνα σου αυτές τις μέρες της καραντίνας !\nΔιάβασε ταξιδιωτικά blogs . Χάσου μέσα στις όμορφες περιγραφές και ίσως ανακαλύψεις καινουρια μέρη που θα ήθελες να επισκεφθείς όταν τελειώσουν όλα αυτά και επιστρέψουμε στους κανονικούς μας ρυθμούς.\nΣυνεχίζουμε… εν μέσω καραντίνας\nΔημιούργησε το δικό σου travel blog! Nαι καλά διάβασες. Αν έχεις όμορφες ταξιδιωτικές ιστορίες και σου αρέσει το γράψιμο, ήρθε η ώρα να μοιραστείς με το κόσμο τις εμπειρίες σου (ποτέ δεν είναι αρκετές) και τη σήμερον ημέρα, η κατασκευή ενός απλού WordPress blog είναι κάτι παραπάνω απο εύκολη! Μπορεί να λειτουργήσει ως ένος είδος ημερολογίου και να αποβάλλει πολύ άγχος που λόγω των ημερών όλοι συγκεντρώνουμε μέσα μας! Think about it!\nΦτιάξε μια λίστα με τους προορισμούς που θέλεις να επισκεφθείς μόλις επιστρέψουμε στη ρουτίνα μας. Θυμίσου να συμπεριλάβεις προορισμούς που ονειρεύεσαι καιρό αλλά και στόχους πιο βατούς (μέρη στην Ελλάδα μας) που θα είναι πιο εύκολο να καταφέρεις να τους σβήσεις.\nΚαλημέρα απο τα μαγικά Μετέωρα\nΜάθε μια ξένη γλώσσα. Είχες κανονίσει ταξίδι στη Μαδρίτη και δεν πρόλαβες να πάς λόγω της κατάστασης; Να η ευκαιρία σου να μάθεις κάποια βασικά ισπανικά, ώστε όταν όντως καταφέρεις να πας να μπορείς να αρθρώσεις δυο προτάσεις και να κάνεις μια πολύ basic συζήτηση. Γιατί όχι;\nΠαρακολούθησε travel vlogs και ντοκιμαντέρ σχετικά με ταξίδια και προορισμούς. Τίποτα δεν θα κρατήσει το ταξιδο- ηθικό σου σε υψηλότερα επίπεδα απο το να δεις εικόνες απο νέους τόπους ή τον τρόπο με τον οποίο ταξιδεύει κάποιος. Μπορεί να μην καταφέρουμε να πάμε σε όλα τα μέρη εκείνα που ονειρευόμαστε αλλα dreaming never hurt anyone!\nΦτιάξε ένα βιβλίο αναμνήσεων τις μέρης της καραντίνας.\nΣίγουρα οι περισσότεροι απο εμάς γυρνάμε απο τα ταξίδια μας με ένα σωρό αναμνηστικά χαρτάκια, εισητήρια απο μουσεία, κάρτες απο εστιατόρια και πολλά άλλα. Όλα αυτά, μαζί με μικρές ιστορίες μπορούν να δημιουργήσουν ένα υπέροχο ταξιδιωτικό ημερολόγιο. Εκτός απο τη διαδικάσια της δημιουργίας του, σκέψου πόσες όμορφες σχεδόν ξεχασμένες ιστορίες θα θυμηθείς!\nΆκου travel podcasts ή ξεκίνησε το δικό σου! Τα podcast είναι κάτι καινούριο και πολλοί έχουν ήδη ερωτευτεί αυτό το νέο τρόπο επικοινωνίας. Μπορείς να κατεβάσεις το app και να βρείς και εσύ ή ακόμα καλύτερα να δημιουργήσεις το δικό σου podcast.\nΚαι το σημαντικότερο; Μην σταματάς να ονειρεύεσαι. Μπορεί τα πράγματα αυτή τη δεδομένη χρονική περίοδο να είναι κάθε άλλο παρά ρόδινα , αλλά σύντομα θα επιστρέψουμε στα ταξίδια μας!\nKeep dreaming travelvibers!\nΓια περισσότερα άρθρα μου δες εδώ…\nFeatured photo via  https://www.etsy.com/


ANTIMAMALO: Ιουνίου 2015\nΑναρτήθηκε από ΑΕΡΙΚΟ στις 6:52 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΨεμμα τεταρτο.Οι ξενοι φταινε που κλεινουν οι τραπεζες και επιβαλλονται μετρα περιορισμου\nαναληψεων,οπως ειπε ο πρωθυπουργος στο χτεσινο του διαγγελμα.Η χρηματοπιστωτικη αναστατωση προκληθηκε απο την ξαφνικη και χωρις προειδοποιηση εγκαταλειψη του τραπεζιου των διαπραγματευσεων απο την ελληνικη κυβερνηση.Η οποια ηξερε ΑΚΡΙΒΩΣ τι θα συμβει εξ αιτιας αυτης της της αποφασης. Το ειχε περιγραψει ο ιδιος ο πρωθυπουργος το 2011, στηλιτευοντας την αποφαση του Γιωργακη να κανει δημοψηφισμα! Υπαρχει καταγεγραμμενο σε κειμενο και σε βιντεο! Και τι περιμενε δηλαδη η κυβερνηση..Οτι αυτοι που τους κατονομαζει νυχθημερον ως εχθρους της και βασανιστες του λαου θα ελεγαν "μαλιστα,τι θελετε;Λεφτα και στηριξη;Βεβαιως,αλιμονο;". Η ελληνικη κυβερνηση ΩΦΕΙΛΕ να ειναι ετοιμη για καθε αντιδραση των δανειστων.Αυτη τους κατωνομαζε τοκογλυφους,απατεωνες και νονους (που ειναι).Πώς προστατεψε το λαο απο τις αντιδρασεις τους και τα νυχια τους;\nΕμεις οι αγαθοι συνοδοιποροι δεν το βλεπαμε.Δεν βλεπαμε την ακροτητα της συνεργασιας με τον επικινδυνο ακροδεξιο Καμμενο.Δεν βλεπαμε την υπερψηφιση του πλεον διαπλεκομενου και ρουσφετολογου πολιτικου Πρ.Παυλοπουλου για Προεδρο της Δημοκρατιας.Δεν βλεπαμε την υποδειξη για το υπερευαισθητο καθηκον του Προεδρου της Βουλης μιας εμπαθεστατης,απολυτως κομματικης και βαθεια αντιδημοκρατικης,με χαμηλο επιπεδο καβαλημενης συμπεριφορας βουλευτου.Δεν βλεπαμε τις αλλοπροσαλλες και ασυνδετες δηλωσεις και διαρκεις διαψευσεις υπουργων για καθε θεμα της αρμοδιοτητας τους (με εξαιρεση Κοντονη,Aποστολου,Βαλαβανη,Μαρδα,Βουτση,Πανουση,Σπιρτζη και ισως δυο αλλων).Δεν βλεπαμε τον στενο εναγκαλισμο του κομματος και της κυβερνησης με τα λουμπεν φασιστοειδη των Εξαρχειων.Δεν βλεπαμε,οτι το μονο εργο γινοταν απο τις οργανωσεις αλληλεγγυης και μαλιστα υπο τις δυσκολοτερες συνθηκες.Η κυβερνηση ετρεχε με ρυθμο Κατρουγκαλου.Απαλλασσοντας καθε κατεργαρη και απατεωνα και κηφηνα και μοιραζοντας υποσχεσεις στα πιο αθλια συνδικαλιστικα συμφεροντα του παρελθοντος.\nΗ κυβέρνηση Σύριζα-ΑΝΕΛ, με σύμφωνη γνώμη της Χρυσής Αυγής, οδηγεί την πατρίδα μας, στις 5 Ιουλίου, σε μία παρωδία δημοκρατικού δημοψηφίσματος. Δηλώνει ότι το κάνει για «να αποφασίσει ο λαός για την πρόταση των δανειστών». Αυτό δεν ισχύει. Στ’ αλήθεια, μας σέρνει με απαράδεκτη βία σε μια διαδικασία που θα οδηγήσει, αν υπερισχύσουν οι οπαδοί της άρνησης, σε έξοδο της Ελλάδας από την Ευρώπη και στο κατρακύλισμά μας στη μιζέρια της δραχμής, της χρεοκοπίας, της ανεργίας, της απομόνωσης, της καταστροφής.\nΗ προσφυγή στον λαό για ένα θέμα εθνικής σημασίας είναι ύψιστο εργαλείο της δημοκρατίας, αλλά αυτό μόνο εφ’ όσον τηρούνται οι προϋποθέσεις που επιβάλλει: Πρώτη, οι διοργανωτές του δημοψηφίσματος να θέτουν το επίμαχο ερώτημα τίμια, καθαρά και ξάστερα. Δεύτερη, να δίνουν όλες τις δυνατότητες στους πολίτες να ενημερωθούν και να συζητήσουν τις δύο εναλλακτικές απαντήσεις, ελεύθερα, αβίαστα, νηφάλια, σε συνθήκες απόλυτης ομαλότητας. Τρίτη, να διεξάγουν την εκλογική διαδικασία με τρόπο που εγγυάται την προστασία της λαϊκής βούλησης.\nΤίποτε από αυτά δεν ισχύει για το «δημοψήφισμα» που αποφάσισαν χτες τα κυβερνητικά κόμματα και η Χρυσή Αυγή—η ένθερμη υποστήριξη και μόνο των νεοναζιστών, άλλωστε, δείχνει ξεκάθαρα το πόσο δημοκρατικές είναι οι αρχές που τους υποκινούν.\nΣχετικά με την πρώτη προϋπόθεση: εν προκειμένω, οι διοργανωτές του δημοψηφίσματος της 5ης Ιουλίου θέτουν στον κόσμο ένα ερώτημα παντελώς άσχετο με το ουσιαστικό διακύβευμα, που είναι η παραμονή μας ή όχι στην Ευρωζώνη και την Ευρώπη—αυτή η παραμονή που βρίσκεται πλέον σε θανάσιμο κίνδυνο. Η κυβέρνηση δε θέτει στην κρίση του λαού μια δική της πρόταση στους εταίρους μας, ούτε μια πρόταση των εταίρων σε εμάς, ώστε να κριθεί από τον λαό για να την αποδεχθεί η κυβέρνηση. Και τα δύο θα ήταν θεμιτά, αν τηρούνταν οι προϋποθέσεις. Αντ’ αυτών, παρουσιάζει ένα σχέδιο πρότασης των εταίρων, κι αυτό ελλιπές, γεμάτο κενά, χωρίς τις διορθώσεις που έχουν γίνει στο μεταξύ. Το χειρότερο όμως είναι ετούτο: θέτοντας το σχέδιο των δανειστών σε «δημοψήφισμα», η κυβέρνηση αποσιωπά ότι αυτό που καλούμαστε να κρίνουμε είχε από την αρχή συγκεκριμένη χρονική ισχύ, ως το απόγευμα του περασμένου Σαββάτου. Έκτοτε, οι ίδιοι που το εκπόνησαν δήλωσαν ότι το συγκεκριμένο δεν ισχύει πια. Δηλαδή, εμείς καλούμαστε από την κυβέρνηση να αποφασίσουμε πάνω σε μια πρόταση ανύπαρκτη! Μα πόσο ηλίθιους πια μας θεωρούν οι κυβερνήτες μας;\nΓια τη δεύτερη προϋπόθεση: οι διοργανωτές του «δημοψηφίσματος» της 5ης Ιουλίου δεν παρέχουν καμία απολύτως εγγύηση ότι η διαδικασία που θα μας οδηγήσει ως αυτό είναι η σωστή. Τουναντίον, παρέχουν πάμπολλες ενδείξεις ότι θα είναι λανθασμένη. Αρκεί και μόνο να λογαριάσουμε τη μεγαλύτερη από όλες, τη βιασύνη τους. Η νηφάλια και σωστή κρίση απαιτεί πρώτα από όλα χρόνο.\nΤο γεγονός ότι τώρα ο λαός καλείται στις κάλπες σε μόλις μια εβδομάδα—μια εβδομάδα!—είναι αλάνθαστο δείγμα κακών προθέσεων. Ίσως η κυβέρνηση προφασιστεί ότι τη βία της την επιβάλλουν οι διορίες των εταίρων. Η πραγματικότητα όμως δίνει αμείλικτη απάντηση: οι διορίες έχουν ήδη περάσει. Γιατί όμως δε λένε την αλήθεια στον κόσμο; Δυστυχώς, έχουν τον λόγο τους. Η βία των διοργανωτών δεν είναι τυχαία. Σκοπός του «δημοψηφίσματός» τους δεν είναι να εισπράξουν την απόφαση του λαού. Αντίθετα, είναι να υφαρπάσσουν μια απάντηση που τους βολεύει, για να την κάνουν εργαλείο στα δικά τους σχέδια.\nΌσο για την τρίτη, και εξίσου σημαντική προϋπόθεση ενός σωστού δημοψηφίσματος: λόγω των συνθηκών υπό τις οποίες γίνεται το τωρινό, δεν υπάρχει καμία απολύτως διασφάλιση ότι η διεξαγωγή της εκλογής και η διαδικασία της ψηφοφορίας και της καταμέτρησης θα διεξαχθούν με τρόπο που αρμόζει σε δημοκρατία. Επιπλέον, ο τρόπος που πολιτεύεται από την πρώτη στιγμή της ανακοίνωσης η κυβέρνηση, από την πρόεδρο της Βουλής μέχρι τους αρμόδιους για το δημοψήφισμα υπουργούς, δεν παρέχει καμία βεβαιότητα ομαλότητας.\nΜεγάλο κρίμα. Γιατί μια κυβερνητική πρόταση συμφωνίας με τους εταίρους θα ήταν θαυμάσιο αντικείμενο για δημοψήφισμα, εφ’ όσον υπήρχαν οι προϋποθέσεις να αξιολογηθεί και να συζητηθεί από τους πολίτες σωστά, δηλαδή μέσα σε διάστημα κάποιων μηνών. Ο χρόνος για κάτι τέτοιο υπήρχε, άφθονος, από τον Ιανουάριο ως σήμερα. Ήταν ο χρόνος που σπαταλήθηκε από τους κυβερνήτες μας με δήθεν διαπραγματεύσεις, καταστρέφοντας ακόμη περισσότερο την οικονομία μας, και αυξάνοντας κατά δεκάδες χιλιάδες τον αριθμό των ανέργων—η χθεσινή επιβολή της «τραπεζικής αργίας» και των ελέγχων στην κίνηση κεφαλαίων, που ένας θεός ξέρει πόσο θα διαρκέσουν, δεν είναι παρά η έσχατη συνέπεια αυτής της παράλογης, καταστροφικής πολιτικής. Όπως, επίσης, θα ήταν και απόλυτα θεμιτό το δημοψήφισμα αν έθετε ανοιχτά το ερώτημα που υποκρύπτει το τωρινό: Ευρώ ή Δραχμή; Ευρώπη ή υπανάπτυξη; Ελλάδα ευρωπαϊκή, προοδευτική, φιλελεύθερη, σύγχρονη, ή τριτοκοσμική, ανελεύθερη, εξαθλιωμένη;\nΑς έδινε η κυβέρνηση κάποιους μήνες προετοιμασίας στις δυο πλευρές, κι ας ρωτούσε το ένα ή το άλλο ερώτημα. Θα έβλεπε τι απάντηση θα έπαιρνε. Αλλά με μια βδομάδα χρόνο και ένα εντελώς ανυπόστατο ερώτημα, ποιος περιμένει προκοπή; Μέσα στο οξύτατο κλίμα πόλωσης που δημιουργεί η κυβέρνηση, τοποθετώντας το ψευτο-δίλημμά της σε εθνικά διχαστική, εμφυλιοπολεμική λογική, με υπουργούς, βουλευτές αλλά και ανώτατους πολιτειακούς παράγοντες να υπερβαίνουν μέρα τη μέρα κάθε όριο δημοκρατικής δεοντολογίας, αποκαλώντας όσους διαφωνούν με τις καταστροφικές επιλογές τους «όργανα των δανειστών», «πέμπτη φάλαγγα» και άλλα παρεμφερή, και τα κομματικά ΜΜΕ και τα παπαγαλάκια τους να αποκαλούν όλους τους άλλους «γερμανοτσολιάδες»--αυτό, παρακαλώ, οι συνοδοιπόροι των νεοναζί!—το μόνο που δεν μπορεί να εγγυηθεί η κυβέρνηση είναι οι κατάλληλες προϋποθέσεις για να διαμορφωθεί ελεύθερα και αβίαστα η λαϊκή βούληση.\nΕίναι άθλιο να σύρεται ο λαός σε αυτή τη διαδικασία. Όμως συμβαίνει. Κι έτσι υπάρχει αυτή τη στιγμή μόνο ένας τρόπος αντίδρασης για όλους όσους βλέπουμε το σχέδιο πίσω από αυτή τη μεθόδευση. Η κυβέρνηση παριστάνει ότι θέλει τάχα τη γνώμη μας, μέσα σε μια βδομάδα, πάνω σε ένα πολυσέλιδο, τεχνικό κείμενο οικονομικής διαπραγμάτευσης. Εμείς δεν πρέπει να μην πέσουμε στην παγίδα τους. Πρέπει να απαντήσουμε σε αυτό που κρύβει επιμελώς το ερώτημά τους: την αποδοχή ή την άρνηση της Ευρώπης.\nΒλέπουμε σε εξέλιξη μια λυσσαλέα προσπάθεια να αποσπασθεί από τον λαό η απάντηση που θα οδηγήσει στην έξοδό μας από την Ευρώπη. Δεν υποκύπτουμε. Δε θα καταστραφούμε, δε θα αφήσουμε την πατρίδα μας να γίνει μια ρημαγμένη, τριτοκοσμική χώρα, επειδή το θέλουν κάποιοι φανατικοί, κάποιοι ιδεοληπτικοί, κάποιοι ανόητοι, μαζί και τα μεγαλο-συμφέροντα της δραχμής.\nΠοια ρήξη με ποιο διακύβευμα;\nmetarrythmistes June 27, 2015 Οι ΜΕΤΑρρυθμιστές γράφουν\nΠαρακολουθώ όλους αυτούς τους μήνες την πορεία της κυβέρνησης στις «διαπραγματεύσεις» με τους συμμάχους-δανειστές μας, όπου ανάμεσα στις εκατοντάδες, χιλιάδες ίσως, δηλώσεις των στελεχών της, διαπραγματευτών και μη, προεξέχει η απειλή της «ρήξης» και της πιθανής εξόδου από το ευρώ που όμως θα προκαλέσει καταστροφή και στους «κακούς δανειστές». Βέβαια ύστερα από τόσες καταγγελίες, αναδείχτηκε πλέον μέσα στους οπαδούς του Σύριζα, του Ανταρσύα και άλλων οργανώσεων ένα ρεύμα υπέρ της ρήξης. Η ρήξη φαντάζει επαναστατική, εμπεριέχει τον ρομαντισμό της σύγκρουσης των δικαίων με τους αδίκους, των φτωχών εναντίον των πλουσίων που τους απειλούμε ότι η δική μας αυτοκτονία θα τους αφανίσει κι αυτούς, «αποθανέτω η ψυχή μου μετά των αλλοφύλων» σύμφωνα με τη φράση του Σαμσών. Η γοητεία της επαναστατικής ρητορείας, σε παρασέρνει αν αφεθείς σε αυτήν και προπαντός, σαν καλό ναρκωτικό της ψεύτικης ελπίδας, σε κάνει να ονειρεύεσαι και να ξεχνάς ότι στόχος κάθε επανάστασης και κάθε πολιτικής, είναι το καλό του λαού το οποίο όλοι επικαλούνται μετ’ επιτάσεως, αλλά μόνο όπως το εννοούν αυτοί, ο καθένας ξεχωριστά.\nΗ ρήξη λοιπόν γοητεύει αυτή καθεαυτή σαν επαναστατικό φετίχ όπως όλα τα συνθήματα που δίνουν προτεραιότητα στο φαντασιακό που θέλει να αλλάξει ο κόσμος με μια κίνηση ματ εναντίον των «κακών» και περιφρονούν βαθύτατα την ιστορία που διδάσκει ότι πραγματικότητα δεν αλλάζει με μια μόνο κίνηση, αυτή είναι μια μεταφυσική αντίληψη. Ο κόσμος δεν αλλάζει εύκολα ακόμη και με μια επανάσταση, αφού το παλιό είναι πολύ ισχυρό και αναπαράγεται, όπως αναπαράχθηκαν ο Τσάρος και οι βογιάροι, στο πρόσωπο του Ιωσήφ Στάλιν και της κομματικής νομενκλατούρας. Έτσι ξεχνούν τον χιλιοτραγουδισμένο στίχο του ποιητή μας που επιμένει ότι «για να γυρίσει ο ήλιος θέλει δουλειά πολλή».\nΓοητεύτηκα πολύ στη ζωή μου από τις επαγγελίες των επαναστατικών ρήξεων, ακόμη και τώρα που ξέρω ότι είναι κούφια λόγια και διαπραγματευτική απειλή της σημερινής «για πρώτη φορά αριστερής» κυβέρνησης. Μπορώ να διακρίνω ότι ανάμεσα στις χιλιάδες ξεσηκωμένων Ελλήνων, υπάρχουν πολλοί είτε απελπισμένοι άνεργοι, είτε ιδεολογικά πεισμένοι, που το πιστεύουν και αξίζει να το δούμε πιο επισταμένα. Προσωπικά μάλιστα, δεν θα είχα αντίρρηση να το δεχτώ, εφόσον όμως ήταν λύση για το συμφέρον της χώρας και του λαού. Δεν έχω τίποτε να χάσω προσωπικά, εννοώ περιουσιακά, και πάντα αγαπούσα τον «λιτό βίο».\nΠροσωπικά πιστεύω ότι πρέπει να μείνουμε στην Ευρωπαϊκή Ένωση και τη ζώνη του ευρώ επειδή αυτή είναι η ταυτότητά μου, η πολιτισμική, αφού διαμορφώθηκα σαν άνθρωπος και καλλιτέχνης διαβάζοντας ευρωπαίους συγγραφείς και παρακολουθώντας τους εικαστικούς, το ευρωπαϊκό θέατρο και το σινεμά (εννοώ και τους Ρώσους). Ακόμη και η καθαρά ατομική ταυτότητά μου είναι ευρωπαϊκή αφού παντρεύτηκα με Γαλλίδα και έχω παιδιά με δύο ευρωπαϊκές εθνικότητες. Αλλά και η πολιτική μου ταυτότητα καθώς πιστεύω ότι η Ευρώπη των ιδεών και των επαναστάσεων, η Ευρώπη του Ηράκλειτου και του Επίκουρου, του Βολτέρου, του Ντιντερό και του Τόμας Μουρ, η Ευρώπη του Χέγκελ, του Δαρβίνου και του Καρλ Μαρξ, αποτελεί την σημαντικότερη ελπίδα αλλαγής του σημερινού άτεγκτου και ακραία άδικου καπιταλισμού των γκόλντεν μπόις και την μεταστροφή του σε ένα καθεστώς δικαιότερο. Η Ευρώπη όπου για πρώτη φορά στην παγκόσμια ιστορία, επιχειρείται μια μεγάλη ένωση 27 χωρών και λαών που είμαι βέβαιος ότι αργότερα θα περιλάβει και τη Ρωσία. Και παραπέρα, πιστεύω ότι η ΕΕ είναι η περιοχή που μπορεί να αλλάξει προς το πολύ καλύτερο την καταστροφή του περιβάλλοντος.\nΑπό αυτή την άποψη δεν θέλω τη ρήξη αλλά και δεν τη φοβάμαι εφ’ όσον γίνει συνειδητά και με στρατηγικό σχέδιο και όχι ως αντίδραση, όχι ως απειλή καταστροφής για τους άλλους.\nΕίναι καιρός όμως να αναρωτηθούμε για ποια ρήξη μιλάμε, ποιό είναι το διακύβευμα μιας ρήξης, για ποιο λόγο θα την αποπειραθούμε, τι θα υπερασπιστούμε και τι θα προσπαθήσουμε να αποφύγουμε.\nΘα προχωρήσουμε στη ρήξη για να υπερασπιστούμε αυτό το άθλιο πελατειακό κράτος που λυμαίνεται τη χώρα και τον λαό, για να υπερασπιστούμε τις συντεχνίες που κλέβουν τον κόπο των πολλών; Για να συνεχίσουν οι υπουργοί να διορίζουν ως μικροί δικτάτορες τους κολλητούς που θα τους τρέφει μια ζωή ο λαός για να τον καταπιέζουν και να τον εμποδίζουν να δημιουργήσει;\nΘα κάνουμε τη «ρήξη» για να συνεχιστεί η αναξιοκρατία και η δικτατορία των μετρίων κομματόσκυλων κάθε χρώματος, που οδηγούν τα πλέον μορφωμένα και ικανά παιδιά μας να αναζητούν την τύχη τους έξω, σε άλλες χώρες; Παιδιά που η πατρίδα και φυσικά οι οικογένειές τους ξόδεψαν πολλά για να σπουδάσουν και τώρα είναι σαν το αίμα που φεύγει από τις φλέβες μας; Για να εξανδραποδίσουμε την πλέον μορφωμένη και εκπαιδευμένη νέα γενιά από καταβολής του κράτους μας τη να διώξουμε για να μπορούμε να διορίζουμε τους ανίκανους κολλητούς;\nΘα κάνουμε τη ρήξη για να συνεχίσουν να κυριαρχούν στα πανεπιστήμια οι κομματικές οργανώσεις που ευτέλισαν τις σπουδές αλλά και το φοιτητικό κίνημα σε σκατομοιρασιά της εξουσίας με άβουλους και καριερίστες καθηγητές που συναλλάσσονται μαζί τους για να κρατήσουν τις έδρες και τις πρυτανείες τους;\nΓια να συνεχίζεται το όργιο των ξεπουλημένων συνδικαλιστών που συγκυβερνούν ως τώρα, διορίζοντας και αυτοί παιδιά και εγγόνια και εισπράττοντας μπόνους από τα αφεντικά για να συμβιβάζονται;\nΓια να συνεχίζεται η βαριά διαφθορά στο δημόσιο τομέα και να γίνονται τα δάνεια που παίρνει η χώρα βορά των κομματικών στελεχών που διορίζονται ακριβώς για να «τα παίρνουν» και να πλουτίζουν τα κόμματά τους αλλά και η προσωπική τους περιουσία;\nΓια να συνεχίσουν κοινωφελείς οργανισμοί όπως η ΕΡΤ να τρέφουν τα κομματικά παιδιά σε βάρος των ταλαντούχων και δημιουργικών εργαζόμενων και να ξοδεύουν τις κρατικές επιδοτήσεις σε μισθούς τεμπέληδων που μπαίνουν παράνομα από τα παράθυρα και τις χαραμάδες, αντί να παράγουν καλό πρόγραμμα για το λαό αλλά και να φιλοδοξούν να το εξάγουν;\nΡήξη για να εξακολουθούν να λυμαίνονται τη χώρα τα οργανωμένα συμφέροντα της διαπλοκής\nΡήξη για να συνεχίσουμε να χρεώνουμε τις επόμενες γενιές με σπατάλες για νέους διορισμούς και πρόωρες συντάξεις;\nΝα κάνουμε «ρήξη» για να υπερασπιστούμε όλο αυτό το σάπιο σύστημα που υπονομεύει τη δημοκρατία και διαιωνίζει το ψέμα;\nΡήξη με την Ευρώπη του διαφωτισμού για να αποδείξουμε ότι παραμένουμε μια επαρχία της Οθωμανικής αυτοκρατορίας;\nΟΧΙ. Όσα λάθη και αν κάναμε δεν μας αξίζει να βρεθούμε έξω από την πλέον πολιτισμένη και δημοκρατική περιοχή του πλανήτη, την Ευρώπη που ακόμη και στην περίοδο της κρίσης εξακολουθεί να διαθέτει πάνω από το 60% των παγκόσμιων δαπανών για κοινωνικό κράτος και να πλανηθούμε σε άγνωστες σφαίρες και αχαρτογράφητα νερά.\nΗ μόνη «ρήξη» που αξίζει τον κόπο είναι η «ρήξη» με αυτό το άδικο και διεφθαρμένο καθεστώς που εμποδίζει τους Έλληνες πολίτες να προοδεύσουν, να αναπτύξουν τη χώρα και να βρουν μαζί της μια ζηλευτή θέση στο σύγχρονο κόσμο.\nΗ μοναδική ρήξη που έχουμε ανάγκη είναι η ρήξη με τον κακό εαυτό μας, έχοντας τη συνείδηση μιας νέας αρχής, μιας αναγέννησης της χώρας με πρόγραμμα που θα αλλάξει τα πάντα, θα εγκαθιδρύσει επιτέλους το κράτος δικαίου, την ισότητα όλων των πολιτών απέναντι στο νόμο, την υγιή επιχειρηματικότητα και την κατάργηση των πελατειακών σχέσεων με τους πολιτικούς να μην μπορούν να διορίσουν κανέναν πελάτη τους, αυτή η ρήξη θα είναι μια επανάσταση.\nΑναρτήθηκε από ΑΕΡΙΚΟ στις 7:54 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕν μέσω καταστροφής η Ρένα Δούρου διόρισε τον σύντροφό της στην ΕΥΔΑΠ!\nΑναρτήθηκε από ΑΕΡΙΚΟ στις 12:27 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕσύ τα σκ...ες. Μάζεψε λοιπόν όση αξιοπρέπεια σού έχει απομείνει και πήγαινε πάλι σε εκλογές.\nΣπ. Λυκούδης Βρισκόμαστε στην τελευταία πράξη του ελληνικού δράματος\nΒρισκόμαστε στην τελευταία πράξη του ελληνικού δράματος\nΤo Ποτάμι από την πρώτη στιγμή έκρουσε έγκαιρα τον κώδωνα του κινδύνου, τον κώδωνα των αδιεξόδων. Δεν κουράστηκε να επαναλαμβάνει σε όλους τους τόνους ότι εδώ που οδήγησε τα πράγματα η κυβέρνηση ακόμη και μια κακή και επώδυνη συμφωνία ήταν προτιμότερη από τη μη συμφωνία. Διότι, σήμερα το πραγματικό ερώτημα του Δημοψηφίσματος δεν είναι αυτό που παραπλανητικά θέτει η κυβέρνηση αλλά το αληθινό, δηλαδή «Ευρώ και Ευρώπη ή Δραχμή και Μπανανία»;\nΟ ελληνικός λαός είναι ώριμος και θα αρνηθεί να παίξει τη ρωσική ρουλέτα που τον υποχρεώνετε να παίξει.\nΠρωτοφανής επίθεση και απειλές στον Αρκά για σκίτσο-σχόλιο για την κυβέρνηση\nΠρωτοφανής επίθεση και απειλές στον Αρκά για σκίτσο-σχόλιο για την κυβέρνηση -Τον κατηγορούν πως χρηματίζεται! | iefimerida\nΑναρτήθηκε από ΑΕΡΙΚΟ στις 5:20 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚατόρθωμα του νόμου Κατρούγκαλου\nΕπιστρέφουν στα δημόσια νοσοκομεία οι κατηγορούενοι ως επίορκοι (=φακελάκηδες, πλαστογράφοι, εκβιαστές κ.λπ.) γιατροί με το νόμο Κατρούγκαλου,\nγράφει η σημερινή «Καθημερινή».\nΛεπτομερέστερα, ο προηγούμενος νόμος του υπουργού Διοικητικής Μεταρρύθμισης\nκ. Κυρ. Μητσοτάκη όριζε ότι οι κατηγορούμενοι ως επίορκοι απομακρύνονταν αυτοδίκαια από τα νοσοκομεία παίρνοντας μέρος μόνο των αποδοχών τους, μέχρι να εκδικαστεί η υπόθεσή τους από τα Πειθαρχικά – κι έτσι είχαν απομακρυνθεί 900 γιατροί, ενώ η εκδίκαση γινόταν στοιχειωδώς γρήγορα.\nΤώρα, ο νόμος του ίδιου υπουργού κ. Γιώργου Κατρούγκαλου (4325/2015) ορίζει ότι η απομάκρυνση του κατηγορούμενου γιατρού θα γίνει μόνο σε περίπτωση προφυλάκισης – κάτι εξαρετικά σπάνιο. Παράλληλα, τα Πειθαρχικά δεν συνεδριάζουν (δεν έχει εκδοθεί ο νόμος που ορίζει τους προέδρους τους), ενώ αρκετά μέλη τους (δικαστικοί) βγαίνουν στη σύνταξη, με αποτέλεσμα όλο και περισσότεροι γιατροί αυτής της κατηγορίας να ξανάρχονται στα νοσοκομεία του ΕΣΥ.\nΟι υποθέσεις αργούν μέχρι και δυο χρόνια.\nΑντίθετα, ανάλογες υποθέσεις με γιατρούς του ιδιωτικού τομέα εκδικάζονται μέσα σε 2-3 μήνες.\nΑναρτήθηκε από ΑΕΡΙΚΟ στις 5:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΑΕΡΙΚΟ στις 6:05 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Σαιζόν 2: φεστιβάλ ταινιών χορού μικρού μήκους\nΟνοματεπώνυμο: * Τηλέφωνο: * Email: * Θέσεις (1-4): 1 2 3 4 * Ημ/νία/ώρα: (επιλέξτε τουλάχιστον 1) Σαβ 28 Σεπτ, 20:00 Κυρ 29 Σεπτ, 20:00\nΤο TCI είναι ανεξάρτητο φεστιβάλ που σκοπεύει στο να προβάλει έργα σύγχρονου χορού επί οθόνης από όλον τον κόσμο. Στη δεύτερη χρονιά του, το TCI φέρνει 37 ταινίες από 20 χώρες!\nΜε ατέλειωτους συνδυασμούς ευφάνταστης χορογραφίας, εντυπωσιακής οπτικής σύνθεσης, ερμηνευτικής αρτιότητας, αφηγηματικής ανάπτυξης, δόμησης κόσμων, και μουσικότητας, η 2η χρονιά του TCI εξερευνά διαφορετικές προσεγγίσεις στο χορό επί οθόνης.\nΚατέβασμα PDF προγράμματος\nΤο TCI επίσης ανακοινώνει δυο νέες συνεργασίες:\nΈνα πρόγραμμα ανταλλαγής με το 13χρονο φεστιβάλ TISFF - Thessaloniki International Short Film Festival - θα φέρει δυο εξαιρετικές ταινίες χορού, συμπεριλαμβανομένης και της βραβευμένης με Χρυσό Φοίνικα Μικρού Μηκους το 2016 και υποψήφιας για Όσκαρ Timecode. Τρεις από τις καλύτερες ταινίες από την 1η σαιζόν του TCI θα προβληθούν αντίστοιχα στο πρόγραμμα του 13ου TISFF.\nΕπιπλέον, η συνεργασία με το AVDP - Athens Video Dance Project - και το πρόγραμμά τους AVDP in Community θα φέρει τρεις ακόμα ταινίες στο TCI, συμπληρώνοντας μια ανταλλαγή που περιλαμβάνει την προβολή κάποιων από τις καλύτερες στιγμές του 1ου TCI στην Αθηνα.\nΑρχική σελίδα του Vitruvian Thing\nΙστοτόπος της Die Wolke\nΕπίσημη ιστοσελίδα του TCI


Η Γενική Γραμματεία Εκπαίδευσης Ενηλίκων του Υπουργείου Εθνικής Παιδείας και Θρησκευμάτων σε συνεργασία με το Πανεπιστήμιο Θεσσαλίας, τη Νομαρχιακή Αυτοδιοίκηση Μαγνησίας και το Δήμο Βόλου διοργανώνει τριήμερο Πανελλήνιο Επιστημονικό Συνέδριο με θέμα: «Δια Βίου Μάθηση για την Ανάπτυξη, την Απασχόληση και την Κοινωνική Συνοχή» στο Βόλο, 31 Μαρτίου έως 2 Απριλίου 2006.\nΧώρος Διεξαγωγής του Συνεδρίου είναι το Πανεπιστήμιο Θεσσαλίας.\nΤο Συνέδριο διεξάγεται στο πλαίσιο του Έργου «Κέντρα Εκπαίδευσης Ενηλίκων (Κ.Ε.Ε.) ΙΙ», το οποίο εντάσσεται στο ΕΠΕΑΕΚ ΙΙ του ΥΠΕΠΘ, Μέτρο 1.1., ενέργεια 1.1.2β. και συγχρηματοδοτείται κατά 75% από το Ε.Κ.Τ. και υλοποιείται από το Ινστιτούτο Διαρκούς Εκπαίδευσης Ενηλίκων (Ι.Δ.ΕΚ.Ε.) της Γενικής Γραμματείας Εκπαίδευσης Ενηλίκων.\nΕπισκεφθείτε την ιστοσελίδα του συνεδρίου...\nΗ Γενική Γραμματεία Εκπαίδευσης Ενηλίκων του Υπουργείου Εθνικής Παιδείας και Θρησκευμάτων έχει την τιμή να σας προσκαλέσει στη συνεδριακή εκδήλωση με θέμα «Η Δια Βίου Εκπαίδευση και Επιμόρφωση Ενηλίκων ως Συντελεστής Ανάπτυξης, Απασχόλησης και Κοινωνικής Συνοχής». Η εκδήλωση εντάσσεται στο πλαίσιο του πολυσυνεδρίου «Money Show» και θα διεξαχθεί στην Θεσσαλονίκη (Ξενοδοχείο Hyatt, Αίθουσα Prefunction), στις 18/12/2005, ώρα 16:00 – 18:00.\nΗ εκδήλωση θα γίνει στην Αίθουσα Εκδηλώσεων του ξενοδοχείου "ΔΙΟΝΥΣΟΣ", την Παρασκευή 16 Δεκεμβρίου 2005 και ώρα 19:30, στη Λάρισα.\nΔιά Βίου Εκπαίδευση και Επιμόρφωση των Ενηλίκων και Ανάπτυξη-Απασχόληση-Κοινωνική Συνοχή στην Περιφέρεια Θεσσαλίας, Γενικός Γραμματέας Εκπαίδευσης Ενηλίκων ΥπΕΠΘ, Επικ. Καθηγητής Κωνσταντίνος Τσαμαδιάς.\nΤο εκπαιδευτικό πρόγραμμα ΗΡΩΝ στην Περιφέρεια Θεσσαλίας, Περιφερειακός Δ/ντης Εκπαίδευσης Θεσσαλίας, κος Χαδούλης Αργύριος.\nΗ πορεία του προγράμματος ΗΡΩΝ στο νομό Λάρισας, Δ/ντης Δευτεροβάθμιας Εκπαίδευσης νομού Λάρισας, κος Καραμήτρος Ιωάννης.\nΗ Γενική Γραμματεία Εκπαίδευσης Ενηλίκων του Υπουργείου Εθνικής Παιδείας και Θρησκευμάτων έχει την τιμή να σας προσκαλέσει στη συνεδριακή εκδήλωση με θέμα «Η Δια Βίου Εκπαίδευση και Επιμόρφωση Ενηλίκων ως Συντελεστής Ανάπτυξης, Απασχόλησης και Κοινωνικής Συνοχής». Η εκδήλωση εντάσσεται στο πλαίσιο του πολυσυνεδρίου «Money Show» και θα διεξαχθεί στην Αθήνα (Ξενοδοχείο Hilton, Αίθουσα Τερψιχόρη Β), στις 4/12/2005, ώρα 18:00 – 20:00, και στη Θεσσαλονίκη (Ξενοδοχείο Hyatt, Αίθουσα Prefuction), στις 18/12/2005, ώρα 16:00 – 18:00.


Γ. Kαββαθάς: «Μεγάλο ζητούμενο παραμένει η βελτίωση της ανταγωνιστικότητας της ελληνικής οικονομίας» - Δημοκρατική της Ρόδου\nΓια τα «καυτά» ζητήματα της επιχειρηματικότητας, μιλάει σήμερα σε συνέντευξή του στην «δημοκρατική», ο πρόεδρος της ΓΣEΒΕΕ (Γενική Συνομοσπονδία Επαγγελματιών Βιοτεχνών Εμπόρων Ελλάδας) κ. Γιώργος Καββαθάς. «Η κυβέρνηση θα κριθεί με κριτήριο τα επιτεύγματά της στη βελτίωση της οικονομίας κι όχι τις υποσχέσεις της» τονίζει, δηλώνοντας ωστόσο αισιόδοξος για την πορεία της οικονομίας, των επενδύσεων και των ΜΜΕ.\n• Κύριε Καββαθά, η νέα κυβέρνηση που εκλέχθηκε στις εκλογές του περασμένου Ιουλίου, δείχνει ότι είναι διατεθειμένη να κάνει βήματα μπροστά για την ανάπτυξη και την οικονομία. Κατά την άποψή σας, είναι θετική η στάση που τηρεί; Δημιουργεί τις απαραίτητες προσδοκίες και συνθήκες για βελτίωση της οικονομίας;\nΗ νέα κυβέρνηση εξελέγη με ένα πρόγραμμα που στηρίζεται στη μείωση των φόρων και σε μια σειρά μέτρων που ζητούσε εδώ και χρόνια η επιχειρηματική κοινότητα. Η νομοθέτησή τους ήταν θετική και στήριξε την αγορά. Πρέπει να πούμε βέβαια ότι η υλοποίηση αυτών των αναπτυξιακών μέτρων κατέστη εφικτή λόγω της εξόδου από το καθεστώς των Μνημονίων τον Αύγουστο του 2018, όταν ολοκληρώθηκε επιτυχώς και το 3ο πρόγραμμα οικονομικής προσαρμογής που συνόδευε το 3ο δάνειο.\nΩστόσο, η κυβέρνηση θα κριθεί, όπως κρίθηκαν διαχρονικά και όλες οι άλλες κυβερνήσεις του τόπου μας, με κριτήριο τα επιτεύγματά της στη βελτίωση της οικονομίας, όπως ρωτάτε, κι όχι τις υποσχέσεις της.\n• Πρόσφατα είχατε συνάντηση με τον υπουργό Ανάπτυξης και Επενδύσεων, κ. Άδωνι Γεωργιάδη ο οποίος δεσμεύτηκε για κάποια θέματα που αφορούν τις μικρομεσαίες επιχειρήσεις. Είστε ικανοποιημένος από αυτή τη συνάντηση και τι περιμένετε σύμφωνα με τις δεσμεύσεις ανελήφθησαν;\nΗ συνάντηση με τον υπουργό Ανάπτυξης και Επενδύσεων κ. Ά. Γεωργιάδη πήγε πολύ καλά. Αρχικά, ο υπουργός δεσμεύθηκε ότι η κυβέρνηση δεν θα προχωράει σε καμία νομοθετική ρύθμιση για τις μικρομεσαίες επιχειρήσεις αν πρώτα δεν παίρνει σοβαρά υπ’ όψη τη γνώμη των συλλογικών εκπροσώπων τους. Πρόκειται για μία δέσμευση που ανοίγει το δρόμο για μια γόνιμη συνεργασία καθώς θα έχουμε τη δυνατότητα να μεταφέρουμε την εμπειρία μας και να συμβάλλουμε εκ μέρους μας στην καλή νομοθέτηση.\nΠάγια θέση της ΓΣΕΒΕΕ είναι το λεγόμενο «τεστ των ΜΜΕ». Δηλαδή, πριν την ψήφιση ενός νόμου ή την εφαρμογή μιας κανονιστικής πράξης θα πρέπει να αναλύονται οι επιπτώσεις των διατάξεων στη λειτουργία των μικρών και μεσαίων επιχειρήσεων. Η κυβέρνηση οφείλει να υιοθετήσει αυτή την αρχή για τον ουσιαστικό λόγο ότι οι ΜΜΕ προσφέρουν το 80% της απασχόλησης στον ιδιωτικό τομέα, κατά συνέπεια κάθε μεταβολή στη λειτουργία τους επηρεάζει άμεσα την απασχόληση.\nΕπιπλέον, ο υπουργός δεσμεύθηκε πώς θα προχωρήσει η λειτουργία της Αναπτυξιακής Τράπεζας που ψήφισε η προηγούμενη κυβέρνηση. Εγώ θα ήθελα να επισημάνω από τις στήλες της εφημερίδας σας πώς η Ελλάδα είναι η μοναδική χώρα που στερείται ενός τέτοιου εργαλείου, που μπορεί να δώσει ανάσα στις μικρές επιχειρήσεις οι οποίες στερούνται των κεφαλαίων και των εύρωστων ισολογισμών που θέτουν ως προϋπόθεση οι συστημικές τράπεζες για να δώσουν δάνειο έστω και για κεφάλαιο κίνησης. Το κενό αυτό γίνεται μεγαλύτερο και απειλητικό λόγω της δεινής κατάστασης στην οποία βρίσκονται οι τέσσερις μεγάλες τράπεζες που είναι κοινό μυστικό ότι αδυνατούν να υποστηρίξουν τον ανοδικό κύκλο της ελληνικής οικονομίας.\nΗ Ελληνική Αναπτυξιακή Τράπεζα δεν απαντά μόνο στην ανάγκη συγκέντρωσης των χρηματοδοτικών εργαλείων σε μία δομή, η οποία θα προσελκύει κεφάλαια, θα αξιολογεί και θα χρηματοδοτεί επενδύσεις, μειώνοντας τη γραφειοκρατία. Επιπλέον, πέραν των χρηματοδοτικών προγραμμάτων, θα παρέχει συμβουλευτικές υπηρεσίες σε δημόσιο και ιδιωτικό τομέα και υπηρεσίες καθοδήγησης και επιχειρηματικών συμβουλών ανάπτυξης και οργάνωσης προς τις ΜΜΕ.\n• Η ρύθμιση των 120 δόσεων για τις οφειλές προς τα ασφαλιστικά ταμεία και η ρύθμιση για την προστασία της α’ κατοικίας, ειδικά για τα επιχειρηματικά δάνεια, έχουν αποφέρει αποτελέσματα; Είστε αισιόδοξος ότι θα βελτιωθεί η κατάσταση;\nΟι βελτιώσεις που εισήγαγε η νέα κυβέρνηση στο νόμο για τις 120 δόσεις βοήθησε πολλές ακόμη επιχειρήσεις να επωφεληθούν από τις εύνοιες του. Αναφέρομαι συγκεκριμένα στην μείωση του επιτοκίου, την κατάργηση των εισοδηματικών κριτηρίων για τον προσδιορισμό του αριθμού των δόσεων, τον διαχωρισμό των οφειλών σε τακτικές κι έκτακτες, την αύξηση του αριθμού των δόσεων, κ.λπ. Ελπίδα όλων μας είναι ότι θα αδράξουν αυτή την ευκαιρία οι χιλιάδες επιχειρήσεις που κουβαλάνε ακόμη τα βάρη και τις πληγές της κρίσης ώστε να κλείσουν οριστικά τους λογαριασμούς τους με το παρελθόν.\nΤο νέο νομικό πλαίσιο για την προστασία της πρώτης κατοικίας (ν. 4605/2019), όπου για πρώτη φορά υπάγονται και επαγγελματικά δάνεια με υποθήκη ή προσημείωση την κύρια κατοικία του δανειολήπτη, κάνει πιο αυστηρά τα κριτήρια και αυξάνει τις προϋποθέσεις, σε σχέση με ό,τι ίσχυε ως πρόσφατα. Η ΓΣΕΒΕΕ ανέκαθεν ζητούσε ένα καθεστώς προστασίας της επαγγελματικής στέγης και των σχετικών δανείων που να είναι ευέλικτο και προσιτό σε όλους τους υπερχρεωμένους επαγγελματίες. Σημείο αφετηρίας μας είναι ότι οι δυσκολίες αποπληρωμής είναι μακρο-οικονομικής φύσης. Δηλαδή προέρχονται από την ραγδαία και απρόβλεπτη επιδείνωση των εξωτερικών οικονομικών συνθηκών (κατανάλωση, τζίροι, κ.α.). Στις 31 Δεκεμβρίου οπότε λήγει και η προθεσμία υποβολής αιτήσεων για την ένταξη στο νόμο θα αξιολογήσουμε την αποτελεσματικότητά του.\nΗ ΓΣΕΒΕΕ έχει υποστηρίξει την δυνατότητα εξαγοράς ή άμεσης επαναγοράς του δανείου που έχει αποδοθεί σε ταμεία – distressfunds από τον δανειολήπτη σε τιμές αντίστοιχες της αγοράς από το fund. Κι αν θέλουν να εξαλειφθεί ο ηθικός κίνδυνος μπορεί να προστεθεί και μια επιπλέον εισφορά της τάξης του 2%…\n• Πώς κρίνετε τις δεσμεύσεις του υπουργού Εργασίας κ. Βρούτση σχετικά με τα εργασιακά και την μείωση των ασφαλιστικών εισφορών;\nΗ ΓΣΕΒΕΕ χαιρέτησε τις νομοθετικές πρωτοβουλίες που έλαβε η κυβέρνηση καταργώντας διατάξεις που προκαλούσαν δυσβάστακτο γραφειοκρατικό και διοικητικό κόστος συμμόρφωσης ειδικά για τις μικρές και πολύ μικρές επιχειρήσεις που δε διαθέτουν οργανωμένα λογιστήρια ή νομικά τμήματα. Αναφερόμαστε συγκεκριμένα στη ευθύνη αναθέτοντος εργολάβου και υπεργολάβου έναντι των εργαζομένων, το βάσιμο λόγο απόλυσης, την καταχώρηση της ετήσιας κανονικής άδειας στο πληροφοριακό σύστημα Εργάνη, την αναστολή προθεσμιών κατά τη συμφιλιωτική διαδικασία και τη διαδικασία επίλυσης εργατικών διαφορών, την αναγγελία του απασχολούμενου προσωπικού επί εκτέλεσης οικοδομικής εργασίας ή τεχνικού έργου στο σύστημα Εργάνη κ.α. Οι διατάξεις αυτές δεν ενίσχυαν το πλαίσιο προστασίας των εργαζομένων!\nΣε ό,τι αφορά τις ασφαλιστικές εισφορές η ΓΣΕΒΕΕ έχει κατ’ επανάληψη εκφράσει την άποψή της ότι είναι αδικαιολόγητα υψηλές κι αποτελούν εμπόδιο στη δημιουργία νέων θέσεων εργασίας και την ανάπτυξη. Γνωρίζοντας ωστόσο, από τις έρευνες εισοδήματος για τις δαπάνες διαβίωσης που πραγματοποιεί το ΙΜΕ ΓΣΕΒΕΕ, ότι οι συντάξεις αποτελούν την κύρια πηγή εισοδήματος για το 50%περίπου των νοικοκυριών, άποψη της Συνομοσπονδίας είναι ότι πρέπει να διευρυνθεί η ασφαλιστική βάση μέσω αύξησης της απασχόλησης, να αντιμετωπισθεί το δημογραφικό πρόβλημα και, μεταξύ άλλων, να μειωθεί η «φορολογική σφήνα». Αναφέρομαι στη φορολογική επιβάρυνση της εργασίας που ισούται με τη διαφορά ανάμεσα στον καθαρό μισθό και στο κόστος της επιχείρησης. Στη χώρα μας, η «φορολογική σφήνα» αντιστοιχεί κατ’ ελάχιστον στο 40% του συνολικού κόστους εργασίας.\n• Είχατε δηλώσει ότι οι επαγγελματίες βιοτέχνες, οι έμποροι και γενικά οι μικρές ελληνικές επιχειρήσεις άντεξαν στην κρίση μέχρι πρότινος. Υπάρχει αισιοδοξία για το άμεσο μέλλον;\nΕκ μέρους μας υπάρχει αισιοδοξία γιατί οι μικρομεσαίες επιχειρήσεις κατά τη διάρκεια της κρίσης δεν υπέστησαν μόνο συρρίκνωση, όπως μαρτυρά το γεγονός ότι μειώθηκαν κατά 200.000 (ένα τέταρτο) σε σχέση με το 2008, αλλά κυρίως άλλαξαν εκ βάθρων. Οι ποιοτικοί μετασχηματισμοί που σημειώθηκαν είναι πιο σημαντικοί από τους ποσοτικούς κι ως κοινό γνώρισμα έχουν μια μεγαλύτερη ανθεκτικότητα στα «γυρίσματα» της οικονομικής συγκυρίας.\nΠλευρά της μικρομεσαίας επιχειρηματικότητας είναι και η επονομαζόμενη επιχειρηματικότητα ανάγκης, που εμφανίζεται ως αποτέλεσμα της εμβάθυνσης της κρίσης, τα αύξησης της ανεργίας και της απουσίας πλαισίου κοινωνικής προστασίας για τους επαγγελματίες.\nΧρόνια προβλήματα ωστόσο εξακολουθούν να είναι παρόντα και η επίλυσή τους αποτελεί όρο εκ των ων ουκ άνευ για ένα νέο κύκλο ανάπτυξης της οικονομίας που θα έχει διάρκεια, βάθος και, το σημαντικότερο, θα είναι κοινωνικά επωφελής. Θα συνοδεύεται δηλαδή κι από την ευημερία των ανθρώπων κι όχι μόνο των αριθμών. Ξεχωρίζω, πέραν των όσων προανέφερα, τη δημιουργία ακατάσχετου τραπεζικού λογαριασμού. Η ΓΣΕΒΕΕ ζητά κατεπειγόντως τη θεσμοθέτηση ενός μοναδικού ακατάσχετου επιχειρηματικού λογαριασμού. Σήμερα, η δέσμευση ενός λογαριασμού, όταν μάλιστα όλοι ξέρουμε ότι τα έσοδα μιας επιχείρησης προορίζονται για την κάλυψη δεκάδων υποχρεώσεων (από φορολογικές και ασφαλιστικές εισφορές μέχρι μισθοδοσία και προμηθευτές), ισοδυναμεί με ντε φάκτο κλείσιμο μιας επιχείρησης. Η δημιουργία του ακατάσχετου θα αυξήσει τα δημόσια έσοδα, ενώ θα συμβάλλει και στην εξυγίανση όλης της οικονομίας, δημόσιας και ιδιωτικής.\nΜεγάλο ζητούμενο βέβαια παραμένει η βελτίωση της ανταγωνιστικότητας της ελληνικής οικονομίας, που θα παρασύρει ανοδικά και τις επιχειρήσεις…


Πώς να πάω στο προορισμό Koopbank στη πόλη Λευκωσία με Λεωφορείο | Moovit\nΠώς να πάω στο προορισμό Koopbank στη πόλη Λευκωσία με Λεωφορείο;\nΔείτε το Koopbank, Λευκωσία στον χάρτη\nΟδηγίες προς το προορισμό Koopbank (Λευκωσία) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Koopbank\nΠώς να πάω στο προορισμό Koopbank με Λεωφορείο?\nΣταθμοί Λεωφορείο κοντά σε Koopbank στη πόλη Λευκωσία\nΓραμμές Λεωφορείο προς Koopbank στη πόλη Λευκωσία\nΠοιοι είναι οι πιο κοντινοί σταθμοί προς Koopbank;\nΟι πιο κοντινοί σταθμοί προς Koopbank είναι:\nΦανερωμένη είναι 767 μέτρα μακριά, 10 λεπ περπάτημα.\nΠλατεία Tηλλυρίας είναι 1147 μέτρα μακριά, 15 λεπ περπάτημα.\nΛεωφ. Αιγύπτου - Λεωφόρος Όμηρου είναι 1195 μέτρα μακριά, 16 λεπ περπάτημα.\nΠλατεία Διονυσίου Σολωμού είναι 1203 μέτρα μακριά, 16 λεπ περπάτημα.\nΑρχαιολογικό Μουσείο είναι 1217 μέτρα μακριά, 16 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Koopbank;\nΑυτές οι γραμμές Λεωφορείο σταματάνε κοντά στο προορισμό Koopbank: 158, 259, Λ1.\nΠόσο μακριά είναι ο/η λεωφορείο στάση από Koopbank στην πόλη Λευκωσία;\nΟ πλησιέστερος λεωφορείο στάση προς Koopbank στην Λευκωσία είναι 10 λεπ με τα πόδια.\nΠοιος είναι ο πλησιέστερος / η λεωφορείο στάση προς Koopbank στην πόλη Λευκωσία;\nΟ Φανερωμένη στάση είναι ο πλησιέστερος /η προς Koopbank στην πόλη Λευκωσία.\nΤι ώρα είναι το πρώτο Λεωφορείο στο σημείο Koopbank στη πόλη Λευκωσία;\nΗ ICB είναι το πρώτο Λεωφορείο που πηγαίνει στο σημείο Koopbank στη πόλη Λευκωσία. Σταματάει κοντά στις 8:00 ΠΜ.\nΤι ώρα είναι το τελευταίο Λεωφορείο προς Koopbank στη πόλη Λευκωσία;\nΗ Λ1 είναι το τελευταίο Λεωφορείο που πηγαίνει Koopbank στη πόλη Λευκωσία. Σταματάει κοντά στις 2:59 ΠΜ.\nΔημόσια Συγκοινωνία προς Koopbank στη πόλη Λευκωσία\nΑναρωτιέστε πώς να φτάσετε Koopbank στη πόλη Λευκωσία, Κύπρος; Το Moovit σας βοηθάει να βρείτε τον καλύτερο τρόπο για να φτάσετε Koopbank με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Koopbank σε πραγματικό χρόνο.\nΨάχνετε για την πλησιέστερη στάση ή σταθμό στο Koopbank; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΜπορείτε να φτάσετε στο Koopbank από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Koopbank από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Koopbank, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Λευκωσία, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Koopbank στη πόλη Λευκωσία\nΓραμμές δημόσιας συγκοινωνίας με σταθμούς πιο κοντά σε Koopbank στη πόλη Λευκωσία\nΓραμμές Λεωφορείο με σταθμούς πιο κοντά σε Koopbank στη πόλη Λευκωσία\nΠιο εύκολο να φτάσετε Koopbank με την εφαρμογή!


Γεωδίφης - NEA Ενημέρωση και νέα για το Περιβάλλον,Γεωλογία&Τεχνολογία\n«Πρέπει να λαλήσωμεν προς αυτούς επτωχεύσαμεν δυστυχώς....» Χ.Τρικούπης, 1833\nΣημερινό σεισμογράφημα από τον σταθμό της Νισύρου. Ο σεισμογράφος της Νισύρου από 24/1/2019 έχει τεθεί εκτός λειτουργίας .Είναι ο μόνος δημόσιος στο εθνικό δίκτυο που λαμβάνει σήματα για την ευρύτερη περιοχή Κω -Καλύμνου -Νισύρου. Υποτίθεται ότι έπρεπε να ήταν σε λειτουργία και να καταγράφει εκτός από την σεισμική και την ηφαιστειακή δραστηριότητα.Ο έγκαιρος και ακριβής εντοπισμός του επικέντρου ενός σεισμού είναι κρίσιμος για τον σεισμογόνο χώρο, την εξέλιξη της μετασεισμικής δραστηριότητας, την αποστολή βοήθειας στους πληγέντες και τόσα άλλα.Στο Ebay ένας σεισμογράφος κοστίζει λιγότερο από 500 ευρώ. Εν τω μεταξύ οι αστέρες της σεισμολογίας τσακώνονται στην TV για τα χωράφια τους ενώ οι πολίτες δεν γνωρίζουν τα στοιχειώδη σε περίπτωση μιας σεισμοηφαιστειακής κρίσης. Ευτυχώς, έχει Survivor το βράδυ...\nΠαλασίτης Esquel, Αργεντινή\nΠρόκειται για ένα κομμάτι από μια μεγάλη μάζα 755 κιλών που βρέθηκε σφηνωμένη στο έδαφος,το 1951. Μόνο 61 παλασίτες είναι γνωστοί μέχρι σήμερα στον κόσμο. Αναρωτιέστε πιθανώς τι είναι ένας παλασίτης. Είναι ένας αρκετά σπάνιος τύπος μετεωρίτη που αποτελείται από μεγάλους κρυστάλλους ολιβίνη - διακρίνονται στην φωτογραφία-σε μια υφή από σίδηρο και νικέλιο. Κάποτε πίστευαν ότι προέρχεται από το όριο πυρήνα-μανδύα διαφοροποιημένων αστεροειδών που στη συνέχεια συγκρούστηκαν με άλλα ουράνια σώματα. Μια εναλλακτική πρόσφατη υπόθεση προτείνει την προέλευση τους από πρόσκρουση που δημιουργεί υλικά από μείγματα πυρήνα και μανδύα. Πολλοί συνδέουν το όνομα του με τον αστεροειδή Pallas 2, αλλά το πραγματικό όνομά τους προέρχεται από τον Γερμανό φυσιοδίφη Peter Palas (1741-1811), που μελέτησε το 1772 ένα δείγμα που βρέθηκε κοντά στο Κρασνογιάρσκ στα βουνά της Σιβηρίας που είχε μια μάζα 680 κιλών . Η μάζα Κρασνογιάρσκ αργότερα αποδείχτηκε ότι δεν ήταν άλλο από έναν μετεωρίτη που έπεσε στην Γη. Παρά το γεγονός ότι είναι σπάνιοι, αρκετό υλικό βρίσκεται σε μουσεία και συλλογές μετεωριτών και είναι διαθέσιμο μόνο για έρευνα.\nΣενάριο ανόδου της στάθμης της θάλασσας, κατά 1μ, στην Πόθια Καλύμνου\nΜετά τις Κω ,Ρόδο σειρά έχει τώρα η Κάλυμνος. Ακόμη και αν οι άνθρωποι απελευθερώσουν λιγότερο CO2 στην ατμόσφαιρα κατά τη διάρκεια αυτού του αιώνα, σε βραχυπρόθεσμο ορίζοντα, οι θερμοκρασίες θα συνεχίσουν να αυξάνονται.Ακόμα κι αν μειωθούν τώρα οι εκπομπές αερίων του θερμοκηπίου στα επίπεδα της δεκαετίας του 1990, κατά τη διάρκεια των επόμενων 30 ετών η αύξηση των θερμοκρασιών και της στάθμης της θάλασσας θα συνεχιστεί στο ίδιο επίπεδο όπως εάν δεν κάναμε τίποτα. Το πρόβλημα της Καλύμνου από την άνοδο της στάθμης της θάλασσας είναι μικρότερο σε σχέση με την Ρόδο και Κω .Ομως λαμβάνοντας υπόψη τα δεδομένα της ΝΑΣΑ το παράκτιο περιβάλλον της Πόθιας θα βρεθεί αντιμέτωπο με πρωτόγνωρες καταστάσεις.Το επίπεδο της θάλασσας στη Μεσόγειο έχει αυξηθεί κατά 1 έως και 1,5 χιλιοστά κάθε χρόνο από το 1943, αλλά αυτό δεν φαίνεται ότι θα συνεχιστεί, καθώς τα τελευταία χρόνια η ταχύτητα με την οποία αυξάνεται ήδη επιταχύνεται.Σε άλλες χώρες έχουν αρχίσει να σχεδιάζουν, να διορθώνουν και να σκέφτονται με αυτή την λογική.\nΈνα όμορφα σχηματισμένο σύστημα χαμηλής πίεσης που στροβιλίζεται στη νοτιοανατολική ακτή της Γροιλανδίας, απεικονίζει το αξίωμα ότι "η φύση απεχθάνεται το κενό." Το κενό στην περίπτωση αυτή είναι μια περιοχή με χαμηλή ατμοσφαιρική πίεση. Παλαιο-μελέτες προϊστορικών τυφώνων δεν θα μπορούσαν να είναι πιο επίκαιρες και σημαντικές μετά από το χτύπημα του τυφώνα Sandy, που συγκλόνισε την Ανατολική Ακτή των ΗΠΑ . Τα θέματα των τυφώνων έχουν τεθεί σε συζήτηση και έχουν αναλυθεί μοντέλα τυφώνων του παρελθόντος και μελλοντικά σενάρια, που καλύπτουν ένα ευρύ φάσμα χρονικών και χωρικών κλιμάκων. Δεδομένου ότι εξαιτίας της υπερθέρμανσης του πλανήτη, η συχνότητα και το μέγεθος των σοβαρών καιρικών φαινομένων θα αυξηθεί πιθανώς με αυτό το ενδεχόμενο να παρουσιαστεί μετακίνηση των παράκτιων πληθυσμών προς την ενδοχώρα. Οι επιστήμονες ήδη προειδοποιούν ότι οι έντονες καταιγίδες παρουσιάζουν μια σημαντική απειλή για τη ζωή και τους πόρους και μπορούν να οδηγήσουν σε σημαντική αλλοίωση του παράκτιου περιβάλλοντος. Σήμερα, η αύξηση του πληθυσμού και η πρόσφατη δραστηριότητα των τυφώνων όχι μόνο κατά μήκος του Ατλαντικού και του Κόλπου αλλά σε διάφορες ακτές του πλανήτη έχουν κάνει σαφή την ανάγκη για μια πιο ακριβή και εκτεταμένη καταγραφή της δραστηριότητας των ιστορικών καταιγίδων. Φωτογραφία-ΝΑΣΑ\nΑρχαιολογικός θησαυρός στο Λιμάνι Κω;\nΟ φίλος μου Αντρέας Σακελάρης μου διηγήθηκε ότι κατά την διάρκεια της κατασκευής του εξωτερικού λιμανιού της Κω σε αυτό το τμήμα[φωτογραφία] υπήρχαν πολλά μαρμάρινα αγάλματα που η κατ.εταιρεία μπάζωσε προφανώς να μην σταματήσει το έργο.Ήταν μέρα Κυριακή και παρά τις παρατηρήσεις και αντιρρήσεις των ευρισκομένων η εταιρεία προτίμησε να προχωρήσει και να αγνοήσει την ύπαρξη τους .Τα σημαντικά ευρήματα είναι από τον αρχαιολογικό πλούτο του νησιού. Κατά την διάρκεια του Β΄Παγκοσμίου Πολέμου αρκετά αγάλματα, μεταξύ των οποίων και το μεγάλο άγαλμα τουλάχιστον 5μ. του Ηρακλή που ίσως κοσμούσε τον ακάλυπτο χώρο του Θεάτρου, είχαν τοποθετηθεί σε ιταλικό πλοίο με προορισμό την Ρόδο ή Ιταλία. Το πλοίο βούλιαξε από συμμαχικά πυρά μόλις 500-1000μ από την αποβάθρα της Σκάλας Πολεμικού . Τα ελαφρύτερα μαρμάρινα μέλη μάλλον παρασύρθηκαν από τα ρεύματα. Με αφορμή την ανακατασκευή του λιμανιού μπορούν να ανασυρθούν κάποια από αυτά και να στολίσουν τις αίθουσες του Μουσείου.\nΤο Strokkur λίγο πριν από το ξέσπασμα.Το Strokkur (ισλανδικά "αναταραχή") είναι ένας από τους πιο διάσημους θερμοπίδακες της Ισλανδίας, που ξεσπά κάθε 4-8 λεπτά. Το Strokkur έχει μια μακρά ιστορία, ξεκινώντας από το 1789, μετά από ένα σεισμό που απεγκλώβισε το υδραυλικό σύστημα του θερμοπίδακα. Συνέχισε να εκρήγνυται έως το 1896, όταν ένας άλλος σεισμός μπλόκαρε τον αγωγό του θερμοπίδακα. Στη συνέχεια-το 1963- οι ντόπιοι έβαλαν το χεράκι τους και καθάρισαν τον αγωγό και από τότε ξεσπά τακτικά. Τα Geysers είναι προσωρινά γεωλογικά χαρακτηριστικά, που σχετίζονται με ηφαιστειογενείς περιοχές. Υπάρχουν πάνω από 1000 γνωστά geysers στον κόσμο, τα μισά εκ των οποίων βρίσκονται στο πάρκο Yellowstone. Φωτογραφία-ZME Science\nΣχεδόν μη αναστρέψιμη είναι, πλέον, η άνοδος κατά 1-2 μέτρα της στάθμης της θάλασσας. Η ουσία του προβλήματος της στάθμης της θάλασσας είναι ότι, από τη στιγμή που θα αρχίσει είναι πρακτικά αδύνατο να την αντιμετωπίσουμε, ακόμη και αν φτάσουμε σε μηδενικές εκπομπές αερίων του θερμοκηπίου.Η καλύτερη εξέλιξη είναι η στάθμη της θάλασσας να ανέρχεται, μετά τη σταθεροποίηση της θερμοκρασίας του πλανήτη, με σταθερό ρυθμό "για τους επόμενους αιώνες" , και να μην επιταχύνεται αυτός ο ρυθμός. Όμως, ακόμη κι αν περιοριστεί η άνοδος της θερμοκρασίας κατά 1,5 βαθμούς Κελσίου, θα εξακολουθούμε να έχουμε άνοδο της στάθμης της θάλασσας κατά 2 μέτρα τους επόμενους αιώνες, εξέλιξη η οποία θα οδηγήσει στην εξαφάνιση ορισμένων νησιωτικών περιοχών. Η πλέον αισιόδοξη προσέγγιση κάνει λόγο για άνοδο κατά 1 μέτρο της στάθμης αυτόν τον αιώνα σε περίπτωση αύξησης της θερμοκρασίας κατά 3 βαθμούς Κελσίου, και έως και 5 μέτρα μέσα στα επόμενα 300 χρόνια.Ένα, από τα μέρη που θα πληγούν ιδιαίτερα εκτός από την Κω που ήδη ανέφερα θα είναι και το νησί της Ρόδου. Η παραλιακή ζώνη της πόλης, θα βιώσει έντονα τις αρνητικές συνέπειες της ανόδου της στάθμης της θάλασσας. Ένα λυπηρό σενάριο που όμως μπορούμε να το αντιμετωπίσουμε παίρνοντας μέτρα από τώρα.Τα δεδομένα του χάρτη προέρχονται από την ΝΑΣΑ. Πρόκειται για το σενάριο κατά το οποίο η στάθμη της θάλασσας ανέβει κατά 1 μέτρο και 2 μέτρα[δεύτερος χάρτης]\nΠύθος, αμφορέας και υδρογονάνθρακες;\nΆγνωστες ανασκαφές των Ιταλών αρχαιολόγων με πύθο και αμφορέα που έγιναν τον Απρίλιο ,1936. Ισως από την Λάμπη Κω αν λάβω υπόψη τα υλικά ανασκαφής.Επίσης διακρίνεται ένα όμορφο παράδειγμα μικροβιακού ματ σε στρώσεις.Είναι από τα παλαιότερα σαφή σημάδια ζωής, όπως αυτά που σχηματίστηκαν πριν από 3,480 δισ. χρόνια και έχουν βρεθεί στη Δ.Αυστραλία.Ένα μικροβιακό ματ είναι ένα πολυστρωματικό φύλλο μικροοργανισμών, κυρίως βακτηρίων και αρχαίων που αναπτύσσονται μεταξύ διαφορετικών τύπων υλικών, κυρίως σε βυθισμένες ή υγρές επιφάνειες. Αποικίζουν περιβάλλοντα που κυμαίνονται από -40 ° C έως 120 ° C. Το συγκεκριμένο ματ περιέχει ίχνη από υδρογονάνθρακες ίσως της Αιγηίδας.\nΟ θανάσιμος σεισμός του Sulawesi ήταν ένα σπάνιο και «πολύ γρήγορο» γεγονός\nΛιγότεροι από 15 από αυτούς τους εξαιρετικά γρήγορους και ισχυρούς σεισμούς έχουν εντοπιστεί μέχρι σήμερα.Σε αυτά τα γεγονότα η ρήξη ή η διάδοση της ρωγμής κινείται κατά μήκος ενός ρήγματος πολύ γρήγορα, προκαλώντας την συσσώρευση και την ενδυνάμωση των κυμάτων που εκτοξεύουν το έδαφος - ονομάζονται σεισμικά κύματα διάτμησης. Το αποτέλεσμα είναι πολύ πιο έντονο από ό, τι σε έναν πιο αργό σεισμό.Ερευνητές της UCLA και της NASA ανέλυσαν τις παρατηρήσεις υψηλής χωρικής ανάλυσης των σεισμικών κυμάτων που προκλήθηκαν από τον καταστροφικό σεισμό, μαζί με δορυφορικά ραντάρ και οπτικές εικόνες, για να χαρακτηρίσουν την ταχύτητα, το χρόνο και την έκταση του σεισμού μεγέθους 7.5 βαθμών του Palu που έλαβε χώρα στις 28 Σεπτεμβρίου 2018 . Υπολόγισαν ότι ο σεισμός «έσπασε» σε σταθερή ταχύτητα 14,760 χλμ/ώρα με το κύριο σοκ να συνεχιστεί για ένα λεπτό περίπου. Οι σεισμοί τυπικά κινούνται σε περίπου 9.000 έως 10.800 χιλιόμετρα / ώρα. Η έντονη ανάδευση [που προκύπτει] είναι παρόμοια με το ηχητικό boom που σχετίζεται με υπερηχητικό jet. Η ανάλυση των δορυφορικών εικόνων, έδειξαν ότι οι δύο πλευρές του ρήγματος μήκους 93 χιλιομέτρων (μήκους 150 χιλιομέτρων) γλίστρησαν περίπου 5 μέτρα - ένα εκπληκτικά μεγάλο ποσό.Η σταθερή ταχύτητα της ρήξης Palu ήταν εκπληκτική, λαμβάνοντας υπόψη τη φύση του ίδιου του ρήγματος. Οι προηγουμένως μελετημένοι σεισμοί όπως αυτόν σημειώθηκαν σε ρήγματα που ήταν αξιοσημείωτα ίσια, προσφέροντας λίγα εμπόδια στην κίνηση των σεισμών. Οι δορυφορικές εικόνες του ρήγματος Palu, ωστόσο, αποκάλυψαν ότι είχε τουλάχιστον δύο μεγάλες στροφές. Η ρήξη διατηρούσε σταθερή ταχύτητα γύρω από αυτές τις στροφές.\nΟ σεισμικός κίνδυνος στην ανατολική Μεσόγειο είναι υψηλός\nΟι επιστήμονες αναζητούν υπολείμματα παλαιών ακτών στη δυτική Κρήτη. Τα κόκκινα και μπλε βέλη υποδεικνύουν τις ακτογραμμές που σχηματίστηκαν τα τελευταία 2.000 χρόνια και σήμερα ανυψώνονται από 8 μέτρα έως 23μ Το ύψος κάθε ακτογραμμής σε σχέση με τη στάθμη της θάλασσας αντικατοπτρίζει την ολική κατακόρυφη κίνηση που γνώρισε λόγω της σεισμικής κίνησης, σύμφωνα με τους ερευνητές.Διαπίστωσαν επίσης ότι, σε αντίθεση με τα περισσότερα περιθώρια καταβύθισης πλακών παγκοσμίως, οι μεγάλοι σεισμοί στο ελληνικό περιθώριο είναι έντονα συγκεντρωμένοι στο χρόνο .Τα στοιχεία δείχνουν ότι οι περισσότεροι από αυτούς τους παλαιο-σεισμούς εμφανίστηκαν σε μια χρονική περίοδο περίπου 10.000 ετών, ενώ υπήρχαν μακρές περίοδοι (μέχρι 20.000 χρόνια) σχετικής σεισμικής ηρεμίας.Φωτο-Β.Μουσλοπούλου, GFZ\nΤα μοναδικά ψηφιδωτά της Ζεύγμας\nΑρχαιολόγοι ανακάλυψαν 3 μοναδικά ψηφιδωτά στην αρχαία ελληνική πόλη Ζεύγμα, στη νότια Τουρκία, κοντά στα σύνορα της Συρίας. Η αρχαία πόλη Ζεύγμα ιδρύθηκε αρχικά ως ελληνική αποικία από το Σέλευκο Νικάτορα, έναν από τους στρατηγούς του Μ.Αλεξάνδρου, το 300 π.Χ.. Ο πληθυσμός της πόλης στο αποκορύφωμά της είχε περίπου 80.000 κατοίκους.Η Ζεύγμα είναι 80% κάτω από το νερό, αφού είχε πλημμυρίσει με τα νερά μιας κοντινής τεχνητής λίμνης το 2000 που σχηματίστηκε από το φράγμα Μπιρετσίκ. Τα ψηφιδωτά, που ανακτήθηκαν σε άριστη κατάσταση, ανήκουν στο 2ο αιώνα π.Χ. Το πρώτο ψηφιδωτό απεικονίζει τις εννέα Μούσες . Το ψηφιδωτό αυτό βρισκόταν αρχικά σε μια μεγάλη αίθουσα ενός σπιτιού που οι αρχαιολόγοι έχουν ονομάσει ''Σπίτι των Μουσών." Στο κέντρο του ψηφιδωτού είναι η Μούσα ,Καλλιόπη η οποία περιβάλλεται από τις αδελφές της. Σύμφωνα με τον αρχαίο ποιητή Ησίοδο η Καλλιόπη ήταν η μεγαλύτερη από τις 9 Μούσες, προστάτιδα της επικής ποίησης και των τεχνών. Το δεύτερο ψηφιδωτό απεικονίζει τον Ωκεανό και την Τηθύ. Αυτό που είναι πραγματικά εντυπωσιακό για αυτό το μωσαϊκό είναι τα υπέροχα και ζωηρά χρώματα που χρησιμοποιούνται.Οι ειδικοί λένε ότι έχουν χρησιμοποιηθεί κομμάτια από ειδικό γυαλί για να δημιουργηθεί αυτό το ψηφιδωτό και μόνο. Οι πρώτες ανασκαφικές έρευνες στην περιοχή από τον Τόμας Έντουαρντ Λόρενς το 1917 και συνεχίστηκαν το 1970 από τον Τζον Βάγκνερ. Από το 1990 οι έρευνες συνεχίστηκαν με εντατικούς ρυθμούς λόγο της ανόδου του νερού. Θέσεις νεολιθικής εποχής έχουν βρεθεί κοντά στο Ζεύγμα. Πηγή-Daphne Tsagari, eu.greekreporter.com\nΜυθολογικός ιππόκαμπος μεταφέρει Νύμφη ,ψηφιδωτό της Κω. Μυθολογικοί Ιππόκαμποι είναι πλάσματα που μοιράζεται η φοινικική, η ετρουσκική και η ελληνική μυθολογία τα οποία έχουν το σώμα ενός αλόγου και από τη μέση κάτω, έχουν σώματα ψαριών, και ουρά-πτερύγια ουράνιου τόξου. Χρησιμοποιήθηκαν για το άρμα του Ποσειδώνα και ο θαλάσσιος αφρός οφειλόταν στην κίνησή τους. Ο ιππόκαμπος θεωρήθηκε ως κατάλληλη διακόσμηση για μωσαϊκά σε ρωμαϊκές έπαυλεις ή δημόσια λουτρά.[Ημερολόγιο της Ένωσης Κώων, ΙΠΠΟΚΡΑΤΗΣ, 1986]\n«Κάτι ισχυρό χτύπησε από το κάτω μέρος»\nΑυτό ανέφερε κάτοικος του Bodrum που βρισκόταν 3.92 χλμ από το επίκεντρο του σεισμού με μέγεθος 3.2 που εκδηλώθηκε σήμερα 3/2/2019 και ώρα 18.42 τοπική ώρα. Το σεισμικό περιστατικό είχε εστιακό βάθος 8χλμ και συνέβη 6χλμ. ΝΔ από το Bodrum και 14χλμ. ΒΔ από το λιμάνι της Κω. Η δόνηση έγινε αισθητή στη πόλη της Κω, στα απέναντι μικρασιατικά παράλια έως την Μούγλα. Ο σεισμός προήλθε από την ομάδα ρηγμάτων Gokova. Πιο συγκεκριμένα πρόκειται για δευτερεύουσα γεωδομή του ρήγματος Bodrum που έδωσε τον κύριο σεισμό με μέγεθος 6.6 βαθμών της 21ης Ιουλίου 2017.Το μετασεισμικό στάδιο της διέγερσης του Gokova συνεχίζεται.Είναι ανησυχητικό;Το ρήγμα Gokova είναι ενεργό και αυτό δεν είναι κάτι νέο. Πάντα θα δίνει σεισμούς μικρούς, μεσαίους και μεγαλύτερους.Πρέπει να μάθουμε να ζούμε με αυτούς.Μέχρι πρότινος η ραδιενέργεια περιβάλλοντος και η θερμοκρασία της θάλασσας ήταν σε ικανοποιητικά επίπεδα. Προς το παρόν φαίνεται ότι είναι ένα μικρό επεισόδιο.Όμως με το πέρασμα του χρόνου, το ρήγμα αποθηκεύει σταδιακά περισσότερη ελαστική ενέργεια και αυτό οδηγεί σε αυξημένη πιθανότητα ενός ισχυρού επεισοδίου στο απώτερο μέλλον. Με κάθε επιφύλαξη οι ενδείξεις λένε ότι δεν ανησυχούμε όμως πρέπει πάντα να είμαστε έτοιμοι.Το δυσάρεστο είναι ότι ο σεισμολογικός σταθμός της Νισύρου, ο μοναδικός της ευρύτερης περιοχής δεν εκπέμπει σήμα.\nΟ λόφος του Λυκαβηττού στην Αθήνα είναι ένας βράχος που κουβαλούσε στα χέρια της η Θεά Αθηνά και της έπεσε έπειτα από μια κακιά είδηση που της έφερε ένα κοράκι. Από τότε τα κοράκια έγιναν μαύρα, λέει ο μύθος. Ο βράχος του Λυκαβηττού είναι κρητιδικής ηλικίας και αποτελείται από χαρακτηριστικό ασβεστόλιθο. Πρόκειται για ένα βράχο που προέρχεται από την εποχή που η Ελλάδα ήταν βυθισμένη σε μια ρηχή θάλασσα πριν από 100 εκατομμύρια χρόνια. Αυτό είχε σαν αποτέλεσμα ο ασβεστόλιθος να περιέχει θαλάσσιους οργανισμούς από εκείνο τον βυθό της Μεσοζωικής Εποχής.[Φωτο-Francis Frith]\nΗ Marie Tharp (30 Ιούλη 1920-23 Αυγούστου 2006) ήταν Αμερικανίδα γεωλόγος και χαρτογράφος των ωκεανών. Μαζί με το συνάδελφό της Bruce Heezen, χαρτογράφησαν τον πυθμένα των ωκεανών, συμπεριλαμβανομένης της Μεσωκεάνιας Ράχης του Ατλαντικού, μια ζώνη που αποτελείται από μια σειρά από υποθαλάσσια βουνά. Και οι δύο Heezen και Tharp αναγνώρισαν την επέκταση της Μεσωκεάνιας Ράχης στον ωκεάνιο φλοιό. Τα χαρτογραφικά επιτεύγματα της Marie Tharp ήταν εξαιρετικά γιατί ξεπέρασε τα εμπόδια που είχαν οι γυναίκες της γενιάς της. Άλλοι επιστήμονες απέρριπταν το έργο της μόνο επειδή «μιλούσε ένα κορίτσι», αλλά εκείνη αρνήθηκε να υποχωρήσει - και άλλαξε τον τρόπο που βλέπουμε τον πλανήτη. Χωρίς αμφιβολία αυτή προετοίμασε το πεδίο για τους άλλους ερευνητές. Ωστόσο, το έργο της δεν αναγνωρίστηκε και δεν συνδέθηκε με την πιο επαναστατική γεωλογική θεωρία της εποχής , την τεκτονική των πλακών. Φωτογραφία- STEPHEN S. HALL


Αδιόρθωτοι και «αμετακίνητοι» μπροστά στην ιστορία – Δυνατή Ελλάδα\nΜήνυμα Ρωσίας στην Τουρκία: Της “θύμισε” τη ναυμαχία στο Ναυαρίνο και τη βύθιση του οθωμανικού στόλου\nGeoAthΔημοσιεύτηκε: 21-10-2020 04:10:01Δημοσιεύτηκε: 12 Φεβρουαρίου 2017 21:570\nΠώς μία χώρα που δέχθηκε 1.260 δισεκατομμύρια ευρώ μέσα σε 40 χρόνια κατάφερε να χρεοκοπήσει. Οι λανθασμένες πολιτικές, το στρεβλό μοντέλο ανάπτυξης και ο δημόσιος τομέας.\nΔεν νομίζουμε ότι υπάρχουν στη νεότερη παγκόσμια Ιστορία χώρες που μέσα σε 40 χρόνια δέχθηκαν 1.260 δισεκατομμύρια ευρώ για να αναπτυχθούν και να μεταρρυθμιστούν και κατάφεραν, αντί γι’ αυτό, να χρεοκοπήσουν.\nΣε κάποιο βαθμό το φαινόμενο αυτό μάς θυμίζει μία ιστορία που του άρεσε να διηγείται ο αείμνηστος Κορνήλιος Καστοριάδης: «Εμπιστευθείτε», έλεγε, «σε κομμουνιστές γραφειοκράτες την έρημο της Σαχάρας και κάποια στιγμή θα αρχίσουν να κάνουν εισαγωγές άμμου».\nΚάτι παρόμοιο συνέβη και στην τελευταία κομμουνιστική χώρα της Ευρώπης, λένε περιπαικτικά πολλοί παράγοντες στις Βρυξέλλες. Και ίσως να μην έχουν άδικο. Αν και η Ελλάδα απέφυγε το 1945 να καταστεί δορυφόρος της Σοβιετικής Ένωσης, εν τούτοις το πελατειακό κράτος που είχε εγκατασταθεί στη χώρα από την εποχή του Κωλέττη ελάχιστα διαφέρει από το αντίστοιχο σοβιετικό σε αναποτελεσματικότητα, διαφθορά και αδιαφάνεια.\nΌταν υπουργός της σημερινής κυβέρνησης ομολογεί με θλίψη ότι στο υπουργείο επί 3.000 υπαλλήλων το 90% δεν κάνει τίποτε, εύκολα καταλαβαίνει κανείς ότι η χώρα είναι πέρα για πέρα προβληματική και θα παραμείνει στην κατάσταση αυτή. Όταν δεν υπάρχει μαζική λαϊκή βούληση για πραγματικές και σε βάθος αλλαγές, τότε οι ευκαιρίες έρχονται και παρέρχονται με αρνητικά αποτελέσματα.\nΕνώ μπήκε το 2017, οι σκέψεις αυτές έρχονται αυθόρμητα στον νου καθ’ όσον φέτος είμαστε στην όγδοη μνημονιακή χρονιά, με ανύπαρκτες σχεδόν ελπίδες βελτιώσεως. Η χρεοκοπημένη Ελλάδα δεν θέλει, γι’ αυτό δεν μπορεί να απαλλαγεί από τη θηλιά που τη στραγγαλίζει. Και οι ευθύνες για την κατάσταση αυτή είναι συλλογικές, είτε αυτό αρέσει είτε όχι.\nΠριν σαράντα χρόνια, το 1977, η τότε γαλλο-γερμανική ηγεσία της Ευρωπαϊκής Οικονομικής Κοινότητος αποφάσιζε -παρά τις αντίθετες γνωμοδοτήσεις των τεχνοκρατών της Ευρωπαϊκής Επιτροπής- να κάνει αποδεκτό το ελληνικό αίτημα για ένταξη της χώρας μας στην εννεαμελή ευρωπαϊκή οικογένεια, γεγονός που επισημοποιήθηκε το 1979 με την υπογραφή της σχετικής συμφωνίας στο Ζάππειο. Η απόφαση αυτή, αν και είχε ξεκάθαρες πολιτικές διαστάσεις, ήταν ιδιαιτέρως σημαντική για τη χώρα, γιατί της προσέφερε την ευκαιρία ενός ισχυρού διαρθρωτικού και θεσμικού μετασχηματισμού, με ιστορική σημασία.\nΗ Ελλάδα θα μπορούσε σχετικά γρήγορα και με χαμηλό επενδυτικό κόστος να γίνει μία σύγχρονη δυτικοευρωπαϊκή χώρα, με αξιοζήλευτες επιδόσεις σε πολλούς τομείς της οικονομίας. Τίποτε από αυτά δεν συνέβη.\nΤον Οκτώβριο του 1981, που ήταν και το πρώτο έτος εισόδου στην ΕΟΚ, ο ελληνικός λαός έφερε στην εξουσία έναν αντιευρωπαϊκό πολιτικό σχηματισμό, πρότυπα του οποίου ήταν τα αυταρχικά καθεστώτα του Τρίτου Κόσμου. Έτσι, την πρώτη τετραετία της εντάξεώς της στην Ευρωπαϊκή Οικονομική Κοινότητα, η Ελλάδα όχι μόνον δεν άλλαξε αλλά υπέστη και δεινή παραγωγική και οικονομική συντριβή, με αποτέλεσμα να ζητήσει από τους εταίρους της -τους οποίους η κυβέρνηση καθύβριζε- ένα σταθεροποιητικό δάνειο σωτηρίας της.\nΤην περίοδο 1981-1990, το ελληνικό δημόσιο χρέος εκτινάχθηκε, από το 25% του Ακαθάριστου Εγχώριου Προϊόντος (ΑΕΠ), στο 90%, με τις παραγωγικές επενδύσεις να είναι μηδενικές. Με άλλα λόγια, την πρώτη οκταετία του ΠΑΣΟΚ ρίχτηκαν οι βάσεις ώστε η ελληνική οικονομία από παραγωγική να γίνει καταναλωτική σε ποσοστό πάνω από το 80% του ΑΕΠ, με αποτέλεσμα να μην μπορεί να επιβιώσει παρά μόνον μέσω δανεισμού και διαδοχικών υποτιμήσεων. Δεν πρέπει να ξεχνάμε ότι την περίοδο αυτή η δραχμή υποτιμήθηκε 46% έναντι του δολλαρίου -αλλά με μηδενικό παραγωγικό αποτέλεσμα, καθ’ όσον η Ελλάδα δεν είχε επαρκή παραγωγή ικανή να απορροφηθεί στο εξωτερικό. Υπενθυμίζουμε, επίσης, για όσους έχουν ασθενική μνήμη, ότι το 1989 η Ελλάδα ήταν η 16η πιο υπερχρεωμένη χώρα στον κόσμο και πρώτη στην Ευρώπη των δώδεκα χωρών μελών.\nΑντί λοιπόν η ένταξή μας στην ΕΟΚ, από την οποία αντλήσαμε και πολύτιμα παραγωγικά κεφάλαια, να γίνει εφαλτήριο αναπτύξεως και διαρθρωτικών αλλαγών, οδήγησε σε περαιτέρω θεσμική απορρύθμιση και σε σημαντική παραγωγική στασιμότητα.\nΔυστυχώς δε, χρειάστηκαν τρεις εκλογικές αναμετρήσεις για να σχηματιστεί μία αδύναμη υπό τον κ. Κωνσταντίνο Μητσοτάκη κυβέρνηση, η οποία, αφού υπονομεύθηκε σφόδρα τόσον από μέσα όσο και απέξω, τελικώς έπεσε επτά μήνες πριν λήξει η θητεία της, έχοντας αφήσει πίσω της κάποιες δειλές μεταρρυθμίσεις.\nΑπό το 1990, ένα νέο παγκόσμιο οικονομικό και πολιτικό περιβάλλον είχε αρχίσει να διαμορφώνεται, απότοκο της πτώσεως του κομμουνισμού. Όμως ούτε αυτό αξιοποιήθηκε από τη χώρα μας. Η Ελλάδα, με τις τότε γεωπολιτικές επιλογές της, προτίμησε να είναι με το μέρος των προβλημάτων που είχαν ανακύψει στα Βαλκάνια παρά να αποτελέσει παράγοντα επιλύσεώς τους και άρα σταθερότητος στην περιοχή μας.\nΠαρ’ όλα αυτά, από το 1996 και μετά, όταν την πρωθυπουργία ασκούσε ο κ. Κώστας Σημίτης με σημαία του τον «εκσυγχρονισμό» και τη συμμετοχή μας στην Οικονομική και Νομισματική Ένωση (ΟΝΕ), η Ελλάδα εισέρχεται σε μία πολύ ευνοϊκή περίοδο. Κερδίζει τη διεξαγωγή των Ολυμπιακών Αγώνων του 2004, προγραμματίζει σημαντικά έργα υποδομής και δείχνει προς τα έξω ότι έχει πλέον τη θέληση να μετασχηματίσει τις παραγωγικές της δυνάμεις και το καθυστερημένο θεσμικό της περιβάλλον. Το γεγονός αυτό έφερε μέσα σε μία επταετία στην ελληνική αγορά περί τα 700 δισεκατομμύρια ευρώ, ποσό ασύλληπτο για τα ελληνικά δεδομένα, το οποίο όμως έμεινε ανεκμετάλλευτο από πλευράς παραγωγικών δομών.\nΑπό το σημείο αυτό και μετά, η χρεοκοπία ήταν πλέον θέμα χρόνου. Όσο για τις χαμένες ευκαιρίες, θα αργήσουν πάρα πολύ να ξανάρθουν -αν αυτό συμβεί. Ίσως μετά από είκοσι έτη…


SEO – YouNet\nMixed Social Package\nείστε κατάλληλα προετοιμασμένοι;\nΟ συνεχώς αυξανόμενος ανταγωνισμός των επιχειρήσεων στο Διαδίκτυο προκειμένου να διαφημίσουν τα προϊόντα ή τις υπηρεσίες τους, αυξάνει και τα αποτελέσματα αναζήτησης για έναν χρήστη. Ο συντριπτική πλειοψηφία των χρηστών σταματά την αναζήτηση στην πρώτη σελίδα. Αν η ιστοσελίδα σας δεν βρίσκεται εκεί, τότε απλά δεν θα σας δουν ποτέ…\nΤο SEO (Search Engine Optimization) είναι μια μέθοδος βελτιστοποίησης της ιστοσελίδας σας, ως προς τα οργανικά αποτελέσματα των μηχανών αναζήτησης. Φέρνοντας σας στην πρώτη σελίδα, αυξάνεται εντυπωσιακά η επισκεψιμότητα του website και συνεπώς η κερδοφορία της επιχείρησης σας.\nΗ διαδικασία του SEO δεν είναι μια απλή υπόθεση. Απαιτεί ολοκληρωμένο σχεδιασμό και υλοποίηση από εξειδικευμένα πρόσωπα που λαμβάνουν υπόψη τους τις ιδιαίτερες ανάγκες και στόχους της κάθε επιχείρησης σε συνάρτηση με την συγκεκριμένη αγορά.\n“…The objective is not to “make your links appear natural”; the objective is that your links are natural…”\nΗ YouNet διαθέτει πλήρως καταρτισμένη και πολύπειρη ομάδα υλοποίησης SEO που μπορεί να σας εγγυηθεί ικανοποιητικά αποτελέσματα σε πολύ σύντομο χρονικό διάστημα. Περιλαμβάνεται:\n✓ Έρευνα αγοράς και ανάλυση του ανταγωνισμού σας.\n✓ Εντοπισμός όλων των σχετικών λέξεων-κλειδιών που σχετίζονται με το αντικείμενο σας.\n✓ Τεχνικές διορθώσεις στον κώδικα, την σχεδίαση και άλλους παράγοντες που επηρεάζουν την φιλικότητα προς τις μηχανές αναζήτησης.\n✓ Αναβάθμιση της ποιότητας του περιεχομένου με «έξυπνα» κείμενα και λέξεις-κλειδιά σωστά τοποθετημένες (keyword stuffing & keyword density)\n✓ Δημιουργία συνδέσμων με άλλες ιστοσελίδες (Link building/Backlinks)\n✓ Έκδοση αναλυτικών reports προόδου και αποτελεσμάτων.\nNovember 18, 2015 Τα Social Media με μια ματιά\nΗ δραστική αλλαγή που επέφεραν τα Μέσα Κοινωνικής Δικτύωσης στην καθημερινότητα όλων μας, όπως ήταν φυσικό, δεν άφησε αδιάφορες τις επιχειρήσεις. Η αδιαμφισβήτητη δύναμη τους τα έχει καταστήσει [...]\nNovember 18, 2015 Έχω ιστοσελίδα! Και τώρα;\nΟι περισσότερες επιχειρήσεις διαθέτουν πλέον μια ιστοσελίδα για να προβάλλονται στο Διαδίκτυο. Δυστυχώς όμως, αυτό από μόνο του δεν είναι αρκετό! Ο αυξανόμενος ανταγωνισμός των επιχειρήσεων [...]\nNovember 18, 2015 Διαφήμιση στο διαδίκτυο: Ένα υπερόπλο στη διάθεσή σας\nΠότε στο παρελθόν η διαφήμιση δεν διέθετε τόσα εργαλεία και μεθόδους στόχευσης όσα της προσφέρει σήμερα το Internet. Οι επιχειρήσεις μπορούν με μικρό κόστος να αυξήσουν την πελατεία τους μέσω [...]\n+30 2103002878 info@younet.digital


Kilada Hills στην στη γκλάμουρους Ερμιονίδα - anagnostis.org\nΑρχικήΠολιτισμόςΨυχαγωγίαΤι θα δουν οι κροίσοι που κάνουν check-in για να έρθουν στη...\nΠρόγευμα για το Kilada Hills - Οι ομορφιές της Ερμιονίδας ταξιδεύουν σε όλο τον κόσμο.\nΤο νέο βίντεο της Dolphin Capital για το Kilada Country Club, Golf & Residences, το γνωστό ως Kilada Hills, μεταφέρει τις ομορφιές της Ερμιονίδας σε όλο τον κόσμο. Τι άλλο θα δουν οι κροίσοι που θα κάνουν check-in για να έρθουν στην Κοιλάδα, μόλις ολοκληρωθεί το φιλόδοξο και πανάκριβο αυτό project.\nΗ επένδυση μαμούθ\nΓήπεδο γκολφ 18 οπών επιφάνειας 870 στρ. με μέγιστη επιτρεπόμενη δόμηση κτιρίων Club House και λοιπών εγκαταστάσεων 5.000 τ.μ. Ο σχεδιασμός του γηπέδου που έχει γίνει προσωπικά από τον κορυφαίο ίσως παίχτη και σχεδιαστή γκολφ στον κόσμο Jack Nicklaus και φέρει την υπογραφή του, έχει προδιαγραφές για διεθνή πρωταθλήματα.\nΠροηγούμενο άρθροΈνα σημαντικότατο έργο για το περιβάλλον και την ανάπτυξη της Ερμιονίδας\nΕπόμενο άρθροΔιαισθάνομαι … Άρα … Υπάρχω


Σπίτι λαμπερό, κορμί θανατηφόρο!\nΤο σπίτι σε λίγο θα φορέσει τα γιορτινά του και πρέπει κυριολεκτικά να λάμπει! Σηκώνω λοιπόν τα μανίκια-παίρνω μια μέρα άδεια από τη δουλειά-πού να τα προλάβω όλα (!) και ξεκινάω. Σκούπισμα, ξεσκόνισμα, σφουγγάρισμα, σε κάθε δωμάτιο ξεχωριστά, μπάνιο και κουζίνα θα τα κάνω να αστράφτουν- το έχω αποφασίσει- και παράθυρα λαμπερά για να φαίνονται τα χριστουγεννιάτικα φωτάκια.\nΦυσικά, όλες αυτές τις δουλειές τις κάνω με τη συνοδεία μουσικής-δεν ξέρω γιατί αλλά έτσι μου φαίνονται πιο εύκολες-και στα διαλείμματα έχω ετοιμάσει μικρά, θρεπτικά σνακ, όπως μερικούς ξηρούς καρπούς ή μια μπάρα δημητριακών για να μου δώσουν ενέργεια. Άρχισε να βραδιάζει και εγώ έχω σχεδόν εξουθενωθεί αλλά το σπίτι λάμπει! Άσε οι θερμίδες που έχασα-ούτε 1 βδομάδα στο γυμναστήριο δεν θα είχε τέτοιο αποτέλεσμα…


Η θέση της Εκκλησίας για τον εμβολιασμό | ΣΥΝΕΙΔΗΣΗ\nΟ Μητροπολίτης Κηφισίας, Αμαρουσίου και Ωρωπού κ. Κύριλλος γράφει για τον εμβολιασμό κατά του κορωνοϊού\nΣτις μέρες μας γίνεται πολύς λόγος για το νέο εμβόλιο και την προετοιμασία για τον εμβολιασμό των ανθρώπων, με σκοπό να προστατευτούν από την πανδημία του κορωνοϊού (Covid-19). Κάθε πανδημία είναι ένας πόλεμος, ο οποίος αντιμετωπίζεται με φάρμακα, εμβόλια, ιατρική παρακολούθηση. Όλα τίθενται στην υπηρεσία της προστασίας της σωματικής υγείας, που δεν είναι αυτοσκοπός, αλλά μέσον για την ανάπτυξη του ανθρώπου, για την εκπλήρωση των σκοπών του και κυρίως για την ένωσή του με τον Θεό. Σε αυτόν, λοιπόν, τον πόλεμο ένα όπλο είναι το εμβόλιο, όπως γίνεται και σε άλλες ασθένειες. Με το εμβόλιο ενισχύεται το ανοσοποιητικό σύστημα του οργανισμού μας, για να αντιμετωπίσει κάθε ξένο σώμα (αντιγόνο) που εισέρχεται σε αυτό.\nΣτην εποχή μας γίνεται εμβολιασμός κατά πολλών ασθενειών από την γέννηση ενός παιδιού μέχρι την ηλικία των δέκα (10) ετών. Όλοι μας τα έχομε κάνει. Γίνεται, λοιπόν, υποχρεωτικός εμβολιασμός για δεκατρείς (13) ασθένειες και προαιρετικός για τρεις (3): ηπατίτιδα Α΄, ροταϊό, φυματίωση. Σύνολο εμβολίων δεκαέξι (16). Αναλυτικά: στον πρώτο χρόνο της ζωής από το τέλος του 2ου μήνα γίνονται ἕξι(6) εμβόλια σε ένα, το λεγόμενο εξαδύναμο, για διφθερίτιδα, τέτανο, πολυομελίτιδα, κοκκίτη, αιμόφιλο της ινφλουέντζα, ηπατίτιδα Β΄, και αυτό γίνεται σε τρεις δόσεις, τον 2ο, 4ο και 6ο μήνα αντίστοιχα.\nΤο 7ο εμβόλιο γίνεται για πνευμονιόκοκκο· το 8ο για μηνιγγιτιδόκοκκο· το 9ο εμβόλιο για ροταϊό· στον 15ο μήνα της ζωής του παιδιού γίνεται το 10ο εμβόλιο για την ιλαρά. Το 11ο εμβόλιο για την ερυθρά· το 12ο για την παρωτίτιδα· το 13ο εμβόλιο για την ανεμοβλογιά. Στους 18 μήνες της ζωής γίνονται τα επαναληπτικά εμβόλια για την μηνιγγίτιδα και την ηπατίτιδα. Στην διετία του παιδιού γίνεται το επαναληπτικό εμβόλιο του πνευμονιόκοκκου. Σε αυτά πρέπει να προστεθούν και άλλα εμβόλια, που κάνουμε σε μεγαλύτερες ηλικίες, και μάλιστα το εμβόλιο της γρίπης κάθε χρόνο, στο οποίο προστίθενται και διάφορα στελέχη του ιού.\nΤο ότι αυξήθηκε το προσδόκιμο όριο ηλικίας του ανθρώπου οφείλεται στην προσφορά της ιατρικής επιστήμης με την ανακάλυψη των αντιβιοτικών και των εμβολίων. Αυτή μας βοηθά στην παράταση της βιολογικής μας ζωής, ώστε να βοηθήσουμε, όσο μπορούμε, τους συνανθρώπους μας και να προετοιμαστούμε καλύτερα με μετάνοια και προσευχή να αντιμετωπίσουμε τον θάνατο και να συναντήσουμε τον Χριστό.\nΟι Χριστιανοί, βέβαια, πέρα από την προστασία της βιολογικής ζωής που είναι δώρο Θεού στον άνθρωπο, πρέπει να φροντίζουμε και για την πνευματική μας ζωή, γιατί ο άνθρωπος είναι δισύνθετος, είναι πνεύμα και ύλη (σώμα). Σε αυτήν μας βοηθούν τα πνευματικά εμβόλια, που είναι η συμμετοχή μας στα σωτήρια Μυστήρια της Εκκλησίας, το Βάπτισμα και το Χρίσμα και το Μυστήριο της Θείας Ευχαριστίας, δηλαδή η Μετάληψη του Σώματος και του Αίματος του Χριστού, που είναι το «αντίδοτο του μη αποθανείν».\n«Η Διαρκής Ιερά Σύνοδος της Εκκλησίας της Ελλάδος, στις Συνεδρίες αυτής, 12ης και 13ης μηνός Ιανουαρίου 2021, επελήφθη του ζητήματος περί του εμβολιασμού για την προστασία από την πανδημία του κορωνοϊού (COVID-19). Παρακολουθεί στενά το ζήτημα αυτό μέσω της Συνοδικής Επιτροπής Βιοηθικής, η οποία με συνεχείς αναφορές της ενημερώνει το Συνοδικό Σώμα για όλες τις εξελίξεις. Στο πλαίσιο αυτό η Ιερά Σύνοδος ενημερώθηκε ότι, κατόπιν γενομένης έρευνας, τα εμβόλια κατά της ασθένειας covid-19, που επί του παρόντος χρησιμοποιούνται στην Πατρίδα μας, δεν απαιτούν την χρήση καλλιεργειών εμβρυϊκών κυττάρων για την παραγωγή τους. Με αφορμή την ανωτέρω ενημέρωση η Ιερά Σύνοδος επαναλαμβάνει, ιδίως προς όσα από τα μέλη της παρουσιάζουν μια ιδιαίτερη ευαισθησία στα σενάρια απειλής και κινδύνων, στηριζόμενα μονομερώς και ανεξέλεγκτα είτε σε διογκωμένες δημοσιογραφικές πληροφορίες κυρίως από το διαδίκτυο, είτε διακατέχονται από διάφορες προκαταλήψεις, ότι η επιλογή του εμβολιασμού δεν είναι ζήτημα τόσο θεολογικό ή εκκλησιαστικό, αλλά κυρίως ἰατρικο-επιστημονικό και αποτελεί ελεύθερη προσωπική επιλογή του κάθε ανθρώπου σε επικοινωνία με τον ιατρό του, χωρίς ο εμβολιασμός να συνιστά έκπτωση από την ορθή Πίστη και ζωή. Άλλωστε, ήδη ένας εκ των Ιεραρχών της Εκκλησίας της Ελλάδος, ο Σεβασμιώτατος Μητροπολίτης Ναυπάκτου και Αγίου Βλασίου κ. Ιερόθεος εμβολιάστηκε, εκπροσωπώντας και τον μη δυνάμενο για ιατρικούς λόγους να εμβολιαστεί Μακαριώτατο Αρχιεπίσκοπο Αθηνών και πάσης Ελλάδος κ. Ιερώνυμο.»\nΑυτή, λοιπόν, είναι η θέση της Εκκλησίας για τον εμβολιασμό. Οποιαδήποτε άλλη άποψη ή γνώμη οποιουδήποτε κληρικού αποτελεί προσωπική του γνώμη και δεν εκφράζει την Εκκλησία.\nΕτικέτες: Ιερά Μητρόπολη Κηφισίας Αμαρουσίου και Ωρωπούκ. Κύριλλος


Ο εισαγγελέας «καίει» τον ΠΑΟΚ – Newsbeast\nΟ εισαγγελέας «καίει» τον ΠΑΟΚ\nΒαριά τιμωρία ενόψει της εκδίκασης της υπόθεσης τη Δευτέρα\nΕτήσιος αποκλεισμός με τριετή αναστολή, τρία παιχνίδια κεκλεισμένων των θυρών (όλα τα παιχνίδια των ομίλων του Europa League) και 150.000 ευρώ πρόστιμο προβλέπει η εισήγηση.\nΤη Δευτέρα η εκδίκαση της υπόθεσης.\nΠολύ δύσκολη θα είναι η απολογία του ΠΑΟΚ την ερχόμενη Δευτέρα, καθώς οι άνθρωποι της ομάδας αντιλαμβάνονται πλήρως ότι έχει διαμορφωθεί μια αρνητική κατάσταση. Παρόλα αυτά, θα προσπαθήσουν να μειώσουν τουλάχιστον τους αγώνες κεκλεισμένων των θυρών.\nΣΧΕΤΙΚΑ TAGSεπεισοδια ΠΑΟΚ Ραπιντ ΒιεννηΣ\nΚυριακη, 26 Αυγουστου 2012, 15:19\nΆμεσα γκρέμισμα των γηπέδων και μετατροπή τους σε πάρκα.\nΚυριακη, 26 Αυγουστου 2012, 11:29\nΔυστυχώς όπως το είπα από την αρχή η καμπάνα αναμένεται βαρειά. Και αυτό από μερικούς\nανεγκέφαλους που θέλανε να το παίξουν μάγκες. Τώρα τι θα κάνουν; Θα πληρώσουν αυτοί\nτην ζημία που έπαθε η ομάδα τους ή θα σφυρίξουν κλέφτικα και θα πουν ό,τι \_"Εγώ δεν είμουνα εκεί\_"....


Φερέιρα: “Πρώτοι στο τέλος του πρωταθλήματος” – xOrisOria News\nΦερέιρα: “Πρώτοι στο τέλος του πρωταθλήματος”\nΦερέιρα: "Πρώτοι στο τέλος του πρωταθλήματος"\nΟ τεχνικός του ΠΑΟΚ, Αμπέλ Φερέιρα, στη συνέντευξη Τύπου του αγώνα με τον Ατρόμητο υποστήριξε πως δικός του στόχος είναι η ομάδα να βρίσκεται στην κορυφή του βαθμολογικού πρωταθλήματος στα τέλη της σεζόν και όχι στα μισά.\nΟ ΠΑΟΚ κέρδισε 5-1 τον Ατρόμητο με ωραίο ποδόσφαιρο κάνοντας τον Αμπέλ Φερέιρα να είναι ιδιαίτερα ευχαριστημένος όπως φάνηκε στη συνέντευξη Τύπου.\nΟ Πορτογάλος τεχνικός ρωτήθηκε για το αήττητο του ΠΑΟΚ και το γεγονός πως η ομάδα του είναι πλέον μόνη πρώτη στην κορυφή και σημείωσε πως για τον ίδιο σημασία έχει η ομάδα του να είναι πρώτη στο τέλος της σεζόν.\nΕπίσης ρωτήθηκε για την αποχή των διαιτητών και υποστήριξε πως αν πρέπει να γίνει καλώς θα γίνει με τον ίδιο να στέκεται πως το παράδειγμα πρέπει να δίνεται από τους ηγέτες κάθε ομάδας ενώ σημείωσε πως μιλάμε για ένα παιχνίδι και όχι για πόλεμο.\n«Πιέσαμε πολύ από το πρώτο λεπτό και κερδίσαμε πολλά φάουλ, ο αντίπαλος είχε πολλούς ποδοσφαιριστές μέσα στην περιοχή και κατάφερε να ανακόψει ακόμη περισσότερες επιθετικές μας ενέργειες. Εγώ δεν ξεχνάω όταν η ομάδα αποκλείστηκε από τις ευρωπαϊκές διοργανώσεις, όπως και το γεγονός ότι το ματς με την Σλόβαν ακόμη δεν έχει φύγει από το μυαλό μου. Δεν σημαίνει ότι σήμερα που κερδίσαμε με πέντε γκολ ότι είμαστε οι καλύτεροι του κόσμου.\nΕίναι ένα μαραθώνιος και σίγουρα θα χάσουμε βαθμούς, αλλά πρέπει να έχουμε την σιγουριά και την πίστη και θεωρώ ότι αυτό το κάνουμε με όλους τους ποδοσφαιριστές, σε κάθε παιχνίδι που περνάει».\n«Αυτό που με απασχολεί είναι να βρω τον κατάλληλο τρόπο να κερδίζει η ομάδα. Σε αυτό συγκεντρώνομαι εγώ και οι ποδοσφαιριστές μου. Αν στο τέλος καταφέρουμε να είμαστε αήττητοι θα είναι καρπός όλων όσων έχουμε δουλέψει μέσα στην σεζόν. Πάρα πολλοί έλεγαν ότι πρέπει να κερδίσουμε οπωσδήποτε σήμερα, αλλά εγώ είπα ότι πρέπει να είμαστε στην πρώτη θέση στο τέλος του πρωταθλήματος και θα πρέπει να κάνουμε ότι κάναμε σήμερα στον αγωνιστικό χώρο. Στο φινάλε ο καθένας παίρνει αυτό που αξίζει».\n«Δεν είμαι Έλληνας, αλλά όσο καιρό είμαι εδώ μου αρέσει πολύ ο ελληνικός λαός και αυτή τη στιγμή που είναι γιορτινές ημέρες, εμένα με μπερδεύει λίγο αυτό. Το παράδειγμα πρέπει να έρχεται από εμένα ως προπονητή, από τις ομάδες, γιατί αυτοί έχουν την προβολή και μπορούν να δώσουν το καλό παράδειγμα, αλλά αυτό έχει να κάνει με τις αξίες που έχει ο καθένας. Προφανώς είμαι λυπημένος, γιατί μιλάμε για ένα παιχνίδι, δεν είναι πόλεμος.\nΕγώ από την δική μου πλευρά προσπαθώ να δώσω το καλό παράδειγμα, όταν ο αντίπαλος είναι καλύτερος από εμένα, θα πάω να του δώσω συγχαρητήρια, αλλά το παράδειγμα πάντα ξεκινάει από τους ηγέτες των ομάδων. Αν πρέπει να γίνει αυτή η διακοπή ας γίνει. Μερικές φορές απλώς χρειάζεται το θάρρος για να κυνηγήσεις κάποια πράγματα. Σε κάθε περίπτωση για εμάς δεν αλλάζει κάτι, θα έχουμε τις ολιγοήμερες διακοπές για να μπορέσουμε να τις περάσουμε με την οικογένεια μας.\n«Καλές γιορτές τους είπα και να λένε σε αυτούς που αγαπάνε ότι τους αγαπάνε, γιατί η ζωή δεν είναι μόνο το ποδόσφαιρο. Για αυτό και τους είπα να χαρούν αυτές τις γιορτές και να εξωτερικεύσουν αυτή την αγάπη που νιώθουν για τους δικούς τους ανθρώπους. Αυτή είναι η φιλοσοφία μου ως άνθρωπος και αυτό προσπαθώ να μεταφέρω και στους ποδοσφαιριστές μου. Έχω μεγαλώσει με δύσκολες καταστάσεις και σε κάθε περίπτωση θα τους είχα δώσει τις ίδιες ημέρες άδειας. Σήμερα κερδίσαμε γιατί ήμασταν πολύ σοβαροί, πολύ ανταγωνιστικοί μέχρι το τέλος. Είπα στους παίκτες μου να πάνε να ξεκουραστούν και να επιστρέψουν με ακόμη μεγαλύτερη διάθεση».\n«Το τι θέλουν να κάνουν οι άλλοι δεν μπορούμε να το ελέγξουμε εμείς, σίγουρα θα θέλουν να κερδίσουν, δυστυχώς δεν θα έχουμε τους φιλάθλους μας να μας βοηθήσουν. Σίγουρα θα έχει να κάνει με λόγους ασφαλείας και είναι κρίμα γιατί παντού μπορεί ο αντίπαλος φίλαθλος να πάει να δει την ομάδα του.\nΕμείς θα κάνουμε αυτό που κάνουμε πάντα, είναι ένα ντέρμπι και όπου και αν πηγαίνω μου λένε να κερδίσουμε τον Άρη, εμείς θα προσπαθήσουμε να είμαστε πολύ συγκεντρωμένοι και άκρως ανταγωνιστικοί για να κερδίσουμε. Πάντα πάμε για τη νίκη και θα προσπαθούμε να το διαχειριστούμε και αυτό».


Σενάρια Σαμοθρακίτικης «φαντασίας» ( ; ) - Status Radio 94.2\nΤα σκουπίδια στο καράβι μυρίζουν.\nΤα σκουπίδια στο καράβι ΔΕΝ μυρίζουν.\nΒαθμός αξιοπιστίας (συναχωμένου):10\nΕίναι νόμιμο και μια χαρά να ταξιδεύουν άνθρωποι και σκουπίδια ταυτόχρονα. Σιγά τώρα που μου γίνατε όλοι κυριλέ και «μη μου άπτου».\nΒαθμός αξιοπιστίας: 3\nΤο μόνο που νοιάζει τον Μανούση που τόσα χρόνια «μας πίνει το αίμα», είναι να κερδίζει χρήματα.\nΣε όλα τα νησιά που δεν έχουν τοπική διαλογή απορριμμάτων, το Υπουργείο επιδοτεί την μεταφορά τους με ειδικά δρομολόγια των πλοίων της γραμμής.\nΒαθμός αξιοπιστίας: 8\nΟ Δήμαρχος ούτε καν επικοινώνησε με το Υπουργείο για να το ενεργοποιήσει γιατί άκουσε τον Παπά (όχι τον παπά Μαθιό, …τον κανονικό!), που έλεγε «σιγά μην ρίξουμε τα μούτρα μας εμείς στο Υπουργείο, για να βγάλει κι άλλα λεφτά ο Μανούσης»!\nΒαθμός αξιοπιστίας: Μπόλικος\nΟ Παπάς, δήλωσε ΞΑΝΑ, ότι «όποτε θέλει, φέρνει στο νησί όσα καράβια θέλει, αλλά τώρα …δεν έχει λεφτά!»\nΒαθμός αξιοπιστίας:0 (Μια φορά λέγονται τέτοιες μπαρούφες!)\nΤα καράβια της SAOS φεύγουν «γι’ άλλες πολιτείες».\nΒαθμός αξιοπιστίας: Όχι θα κάτσουν να σκάσουν!\nΣτο Δημοτικό Συμβούλιο της Τετάρτης που κάλεσαν και τον Μανούση, του την είχαν στημένη! Έστειλαν (την ώρα που συνεδρίαζε το Δ.Σ.) τον οδηγό των κοντέινερ στα γραφεία της SAOS για να εκδώσει εισιτήρια και είχαν συνεννοηθεί με την αστυνομία, σε περίπτωση άρνησης να συλλάβουν με την διαδικασία του αυτόφωρου τον Μανούση, μέσα στην αίθουσα του Δ.Σ., για να τον κάνουν ρεζίλι και να του σπάσουν τα νεύρα.\nΒαθμός αξιοπιστίας: Το τερματίσανε\nΑυτό με το οποίο ραντίζανε την Τρίτη, τα σκουπίδια στις γειτονιές, δεν ήταν αγιασμός που περίσσεψε από τα σχολεία, αλλά ασβέστης, για να είναι τα σκουπιδόβουνα, …«όμορφα και καθαρά».\nΈπεσε η ιδέα, να υποχρεωθούν όσοι τουρίστες είναι ακόμη στο νησί, φεύγοντας, να πάρουν μαζί τους και από δυο σακούλες σκουπίδια! Τι θα κάνει ο Μανούσης; Θα τους πει όχι;\nΒαθμός αξιοπιστίας: Μμμμ …βρε λες;\nΔιοργάνωση μαζικής συγκέντρωσης διαμαρτυρίας όλων των Σαμοθρακιτών έξω από το (τέλος πάντων) Δημαρχείο, την ερχόμενη Κυριακή, με πανό: «Φτάνει πια το κοροϊδιλίκι», «Αφήστε τα μίση και πιάστε το … νησί», «Δεν μας ενδιαφέρουν άλλο οι ηλίθιες κόντρες σας», «Εσείς είστε για γέλια, αλλά εμείς για κλάματα», «Επιτέλους τέλο(υ)ς», «Ξαναφέρτε τον Χανό! …Να, έτσι!», «Πέστε τον αμπεΚαμένο να φέρει στρατιωτικά μεταγωγικά και αεροπλάνα να μας πάρει τα σκουπίδια», «Όλοι οι άλλοι στο νησί και ο Βίτσας στο σκαμνί» …\nΒαθμός αξιοπιστίας: Αφήστε! Δεν παίζει!\nΥ.Γ.: Να μην ξεχάσω! Η κλίμακα του βαθμού αξιοπιστίας, είναι από το 0 έως το 100.\nΌπως αντιλαμβάνεσαι αγαπητέ μου αναγνώστη, εμείς το πήραμε στην πλάκα! Είναι όμως στο κλίμα της εποχής! Αφού Δήμος, Περιφέρεια, Αντιπεριφέρεια, Βουλευτές, Υπηρεσίες και Υπουργεία, … κι αυτοί, ΠΛΑΚΑ ΚΑΝΟΥΝ! Ε Λ Ε Ο Σ!!!!!!!!!!\nΑιμοδοσία τη Δευτέρα στη Σαμοθράκη! Η ανάγκη ...


Ελληνίδα είναι κι επίσημα η Βικτόρια Χίσλοπ | inthecity.gr\nΕλληνίδα είναι από το μεσημέρι της Πέμπτης η Βικτόρια Χίσλοπ, η Βρετανίδα συγγραφέας που με το έργο της προβάλλει την ιστορία και τον πολιτισμό της χώρας μας.\nΗ ορκωμοσία της πραγματοποιήθηκε σε ειδική τελετή στο Υπουργείο Εσωτερικών από τον γενικό γραμματέα Ιθαγένειας, Αθανάσιο Μπαλέρμπα, ενώ ο υπουργός Τάκης Θεοδωρικάκος απουσίαζε για λόγους υγείας. Η κ. Χίσλοπ έγινε διάσημη από το πρώτο κιόλας μυθιστόρημά της, το 2005. «Το νησί» έγινε παγκόσμιο μπεστ σέλερ, ενώ μερικά χρόνια αργότερα μεταφέρθηκε ως σήριαλ στην ελληνική τηλεόραση με τεράστια επιτυχία.\nΥποδεχόμενος την κυρία Χίσλοπ ο κ. Μπαλέρμπας δήλωσε: «Φτάνουμε στο τελικό στάδιο της τιμητικής πολιτογράφησης της κ. Βικτόριας Χίσλοπ. Ο υπουργός Εσωτερικών κ. Θεοδωρικάκος, είχε προγραμματίσει, εδώ και καιρό, αυτήν τη μικρή τελετή σε ένδειξη τιμής και ευγνωμοσύνης για την προσφορά της κυρίας Χίσλοπ στον ελληνικό λαό και στις ελληνικές παραδόσεις. Δυστυχώς, λόγοι υγείας, που είναι γνωστοί, τον υποχρεώνουν να μην παραβρίσκεται. Σήμερα, είναι εδώ η κ. Χίσλοπ για να ορκιστεί ως Ελληνίδα πολίτης. Η προσφορά της είναι ιδιαίτερα σημαντική και γνωστή σχεδόν σε όλους».\nΟι πρώτες δηλώσεις της Βικτόριας Χίσλοπ μετά την ορκωμοσία\n«Είναι, σήμερα, μία πάρα πολύ σημαντική ημέρα, γιατί για πολλά χρόνια έχω αγαπήσει την Ελλάδα. Αυτό δεν είναι μυστικό, που αγαπάω τους ανθρώπους, το τοπίο, την κουλτούρα, όλα αυτά. Αυτό δεν είναι δύσκολο, να αγαπήσω την Ελλάδα έτσι, αλλά λένε οι άνθρωποι ότι η Ελλάδα είναι κάτι πιο πολύ από αυτό. Το σημαντικό είναι να αγαπήσουμε τις δυσκολίες και τα προβλήματα, όχι μόνο την ομορφιά. Κι εγώ, εδώ και πολλά χρόνια, αγαπάω όλη την Ελλάδα και η καρδιά μου είναι εδώ. Στο μέλλον θα συνεχίσω να υποστηρίζω την Ελλάδα, όπως τώρα» είπε μετά την ορκωμοσία της η συγγραφέας και πρόσθεσε: «Ευχαριστώ πάρα πολύ για την πολύ μεγάλη τιμή σήμερα».